

**Regulamentul instituţional de organizare şi desfăşurare a programelor de studii universitare de doctorat în Universitatea ”Valahia” din Târgovişte**

**REG 10**

 **Aprobat Senat:**

**Prof. univ. dr. Claudia GILIA**

|  |  |  |  |
| --- | --- | --- | --- |
| Responsabilităţi | Nume, prenume | Funcţia | Semnătura |
| Elaborat | Prof. univ. dr. Rodica-Mariana IONProf.univ.dr. Delia-Mioara POPESCUProf.univ.dr. Dinu COLȚUC | Director CSUDDirector SDSEUDirector SDSI |  |
| Verificat | Conf. univ. dr. Adrian ȚUȚUIANUConf. univ. dr. ing. Otilia NEDELCU | Președinte Comisia pentru regulamente, metodologii și proceduriPreședinte Comisia pentru calitatea învățământului și cercetării |  |
| Avizat | Conf.univ.dr. Ioan – Corneliu SĂLIȘTEANU | Rector |  |

|  |  |  |
| --- | --- | --- |
| EDIŢIA: 4 |  | REVIZIA: 0 1 2 3 4 5 |
|  |  |  |
| Intră în vigoare începând cu data de: **................................**Aprobat **HSU Nr. .......................** |

**CUPRINS**

1. Preambul
2. Dispoziţii generale
3. Conducătorul de doctorat şi comisia de îndrumare
4. Şcoala doctorală
5. Admiterea la studiile universitare de doctorat
6. Studenţii-doctoranzi
7. Programul de pregătire bazat pe studii universitare avansate
8. Programul individual de cercetare ştiinţifică
9. Elaborarea şi susţinerea publică a tezei de doctorat
10. Asigurarea calităţii programelor de studii universitare de doctorat
11. Dispoziţii finale

**Cadrul legal de referinţă**

Prezentul Regulament instituţional asigură cadrul general de referinţă privind organizarea şi desfăşurarea programelor de studii universitare de doctorat în cadrul Universitatii ”Valahia” din Târgovişte - instituţie acreditată de către Ministerul Educaţiei Naţionale şi Cercetării Ştiinţifice ca Instituţie Organizatoare de Studii Universitare de Doctorat (denumită în continuare UVT–IOSUD) - şi se fundamentează pe următoarele reglementări:

* Legea învățământului superior nr. 199/2023, cu modificările și completările ulterioare;
* Legea nr. 441/2001 pentru aprobarea Ordonanței de urgență a Guvernului nr. 133/2000 privind învățământul universitar și postuniversitar de stat cu taxă;
* Ordinul Ministrului Educației nr. 3020/08.01.2024 pentru aprobarea Regulamentului-cadru privind studiile universitare de doctorat, publicat in Monitorul oficial, Partea I nr. 56 din 22 ianuarie 2024, Formă aplicabilă la zi, 23 ianuarie 2024;
* Ordinul ME nr. 3693/07.02.2024 pentru aprobarea Metodologiei-cadru privind organizarea admiterii în învățământul superior în ciclurile de studii universitare de scurtă durată, de licență, de master și de doctorat, precum și cele privind repartizarea cifrei de școlarizare în vederea admiterii la studii în anul universitar  2024-2025;
* Ordinul MEN nr. 3473/2017 privind aprobarea Metodologiei de primire la studii și școlarizare a cetățenilor străini începând cu anul școlar/universitar 2017 – 2018;
* Ordinul MEC nr. 4151/24.04.2020 privind modificarea Metodologiei de primire la studii și școlarizare a cetățenilor străini începând cu anul școlar/universitar 2017-2018, aprobată prin OMEN nr. 3473/2017;
* Ordinul MEC nr. 5736/2020 privind modificarea Metodologiei de primire la studii și școlarizare a cetățenilor străini începând cu anul școlar/universitar 2017-2018, aprobată prin OMEN nr. 3473/2017;
* Ordinul MEN nr. 3900/16.05.2017 privind aprobarea Metodologiei de școlarizare a românilor de pretutindeni în învățământul superior de stat din România, pe locuri de studii fără plata taxelor de școlarizare, dar cu bursă, respectiv, fără plata taxelor de școlarizare, dar fără bursă, începând cu anul universitar 2017 – 2018;
* Ordinul nr. 3236/2017 privind aprobarea Metodologiei de primire la studii și școlarizare a cetățenilor străini pe locuri fără plata taxelor de școlarizare și cu bursă și pe locuri fără plata taxelor de școlarizare, dar fără bursă, în instituțiile de învățământ superior de stat acreditate;
* OMENCŞ nr. 3922/02.06.2016 privind şcolarizarea românilor de pretutindeni, cu domiciliul stabil în Republica Moldova, Ucraina, Ungaria, Balcani şi Diaspora, în învăţământ superior de stat şi particular din România, la programe de studii acreditate, începând cu anul universitar 2016-2017;
* Ordinul nr. 3482/2016 din 24 martie 2016 privind aprobarea *Regulamentului de organizare şi funcţionare a Consiliului Naţional de Atestare a Titlurilor, Diplomelor şi Certificatelor Universitare, modificat si completat;*
* Ordinul nr. 3062/2018 privind modificarea art. 13 din anexa la Ordinul ministrului educației naționale și cercetării științifice nr. 6.102/2016 pentru aprobarea *Metodologiei-cadru privind organizarea admiterii în ciclurile de studii universitare de licență, de master și de doctorat;*
* [Ordin 5472/2018 înființare domenii de doctorat în cadrul IOSUD](https://www.edu.ro/sites/default/files/fisiere%20articole/ordin%205472-2018%20.pdf)
* [Ordin 5403/ 2018 privind stabilirea Metodologiei de evaluare a studiilor universitare de doctorat](https://www.edu.ro/sites/default/files/fisiere%20articole/ordin%205403-2018.pdf)
* [Ordin 5110/2018 standarde minimale naționale pentru titlul doctor](https://www.edu.ro/sites/default/files/fisiere%20articole/OMEN%205110-2018.pdf)
* [Ordin 4210/2018 privind înființarea domeniilor de doctorat în cadrul Academiei Române](https://www.edu.ro/sites/default/files/fisiere%20articole/ordin%204210-2018%20.pdf)
* [Ordin 4209/2018 privind înființarea domeniilor de doctorat în cadrul IOSUD-urilor](https://www.edu.ro/sites/default/files/fisiere%20articole/ordin%204209-2018%20.pdf)
* [Ordin 4154/2018 privind înființarea domeniilor de doctorat în cadrul IOSUD-urilor](https://www.edu.ro/sites/default/files/fisiere%20articole/ordin%204154-2018%20.pdf)
* [Ordin 3353/2018 aprobare noi domenii in cadrul IOSUD](https://www.edu.ro/sites/default/files/fisiere%20articole/ORDIN%203353%20-%202018%20.pdf)
* [Ordin 3131/2018 includere cursuri etica si integritate academica](https://www.edu.ro/sites/default/files/fisiere%20articole/ordin%203131-2018docx_1.pdf)
* [Ordin 3062/2018 modificare 6102/2016](https://www.edu.ro/sites/default/files/fisiere%20articole/ordin%203062-2018_1.pdf)
* [Ordin 5376/2017 aprobare domenii & specializări/programe studii universitare corelate cu sectoarele economice potențial creștere](https://www.edu.ro/sites/default/files/fisiere%20articole/ordin%205376-2017_0.pdf)
* [Ordin 6153/2016 metodologie autorizare + acreditare + evaluare scoli doctorale](https://www.edu.ro/sites/default/files/fisiere%20articole/ORDIN_6153_2016.pdf)
* [Ordin 6102/2016 metodologie cadru organizare admitere](https://www.edu.ro/sites/default/files/fisiere%20articole/ORDIN_6102_2016_1.pdf)
* [Ordin 5923/2016 metodologie recunoaştere diplomă doctor](https://www.edu.ro/sites/default/files/fisiere%20articole/ORDIN_5923_2016.pdf)
* *Carta UVT în vigoare la data aprobării prezentului Regulament*

***1. PREAMBUL***

**Art. 1**

(1) Universitatea ”Valahia” din Târgovişte (numită în continuare UVT) este acreditată de către Ministerul Educaţiei Naţionale ca Instituţie Organizatoare de Studii Universitare de Doctorat (numită în continuare IOSUD),în conformitate cu prevederile Legii Educaţiei Naţionale nr. 199/2023, cu modificările şi completările ulterioare, Codului Studiilor Universitare de Doctorat (HG nr. 3020/2024) şi Cartei UVT.

(2) În cadrul IOSUD – UVT doctoratul este de tip ştiinţific, organizarea şi desfăşurarea studiilor universitare de doctorat realizându-se prin cele două şcoli doctorate componente:

- ***Şcoala Doctorală de Ştiinţe Economice şi Umaniste (numită în continuare SDSEU)***, cu domeniile:

* *Management*
* *Contabilitate*
* *Istorie*

*-* ***Şcoala Doctorală de Ştiinţe Inginereşti (numită în continuare SDSI)***, cu domeniile:

* *Inginerie electrică*
* *Ingineria materialelor*
* *Inginerie mecanică.*

**Art. 2**

(1) Studiile universitare de doctorat (denumite pe scurt doctorat) desfăşurate în UVT reprezintă cel de-al treilea ciclu al studiilor universitare, centrat pe învăţarea prin cercetare, a cărui finalitate constă în dezvoltarea resursei umane competente în realizarea cercetării ştiinţifice şi capabile de inserţie pe piaţa muncii înalt calificate.

(2) Studiile universitare de doctorat permit dobândirea unei calificări de nivelul 8 din Cadrul European al Calificărilor (EQF) şi din Cadrul Naţional al Calificărilor.

***2. DISPOZIŢII GENERALE***

**Art. 3**

(1) Studiile universitare de doctorat sunt organizate de IOSUD–UVT şi se realizează numai în cadrul programelor de studii universitare de doctorat oferite de şcolile doctorale subordonate.

(2) Persoana înmatriculată într-un program de studii universitare de doctorat are, pe tot parcursul studiilor sale universitare de doctorat, calitatea de student-doctorand, mai puţin eventualele perioade de întrerupere a acestora.

(3) Studiile universitare de doctorat se organizează numai la forma de învăţământ cu frecvenţă.

(4) Admiterea la studiile universitare de doctorat se face pe baza unui concurs organizat de UVT, prin IOSUD, în conformitate cu legislaţia în vigoare.

 (5) Cu ocazia înscrierii la concursul de admitere, candidatul la studiile universitare de doctorat îşi alege un conducător de doctorat, dintre conducătorii de doctorat ai UVT care oferă locuri de student-doctorand pentru acel concurs de admitere. Candidatul concurează pentru ocuparea unui loc al conducătorului respectiv. Conducătorul de doctorat va coordona studiile universitare de doctorat ale candidatului declarat admis în cadrul şcolii doctorale în care conducătorul de doctorat este titular.

Art. 4

 (1) Doctoratul se poate desfășura în limba română, într-o limbă a minorităților naționale sau într-o limbă de circulație internațională, conform contractului de studii doctorale încheiat între IOSUD, conducătorul de doctorat și studentul-doctorand.

(2) Studiile universitare de doctorat ale unui student-doctorand se planifică pentru o perioadă au o durată, de regulă, de 4 ani şi cuprind:

1. un program de pregătire bazat pe studii universitare avansate;
2. un program individual de cercetare ştiinţifică.

 (3) Studiile universitare de doctorat se încheie cu susţinerea publică a unei lucrări originale, numită teză de doctorat, care este rezultatul activităţii de cercetare desfăşurate de studentul-doctorand pe parcursul studiilor universitare de doctorat. Teza de doctorat trebuie să respecte cerinţele stabilite de către şcoala doctorală. Pe baza tezei de doctorat şi a susţinerii publice a acesteia se decide acordarea sau neacordarea titlului de doctor.

 (4) Se consideră că un student-doctorand a finalizat studiile de doctorat dacă în urma susţinerii publice a tezei de doctorat a obţinut cel puţin calificativul Satisfăcător.

Art. 5

(1) ***Programul de pregătire bazat pe studii universitare avansate*** asigură pregătirea studentului-doctorand prin activităţi didactico-ştiinţifice (cursuri, seminarii, laboratoare şi altele asemenea) şi se realizează în primul an al doctoratului.

 (2) ***Programul individual de cercetare ştiinţifică*** este organizat în domeniul de cercetare în care s-a consacrat conducătorul de doctorat. El se planifica pentru întreaga perioadă a studiilor universitare de doctorat. În situaţii speciale, când tematica abordată necesită o perioadă mai mare, durata acestui program poate fi prelungită cu 1- 2 ani, în conformitate cu legislaţia în vigoare.

Art. 6

 (1) Doctoratul se poate întrerupe înaintea intrării în perioada de prelungire, în următoarele situaţii: din motive medicale, în vederea efectuării concediului pentru sarcină şi lehuzie sau a concediului pentru creşterea şi îngrijirea copilului, respectiv pentru alte motive temeinice.

 (2) Întreruperile se aprobă de către directorul consiliului studiilor universitare de doctorat (numit în continuare CSUD), la cererea studentului-doctorand, cu acordul conducătorului de doctorat şi cu avizul directorului şcolii doctorale.

 (3) Durata studiilor universitare de doctorat se prelungeşte cu perioadele cumulate ale întreruperilor aprobate.

 (4) Potrivit prevederilor legale, persoana admisă la un program de studii universitare de doctorat are calitatea de student-doctorand pe întreaga perioadă a prezenței sale în cadrul. Programului respectiv, de la înmatriculare și până la finalizarea porogramului de studii (inc lusiv în perioada acordării prelungirilor sau a perioadei de grație), c u excepția perioadei ăn care se află în întrerupere.

Art. 7

 (1) Prezenţa efectivă necesară a studentului-doctorand poate să difere de la o şcoală doctorală la alta şi de la un student-doctorand la altul. Ea este decisă de conducătorul de doctorat în funcţie de specificul programului de studii universitare de doctorat şi cu respectarea prevederilor regulamentului şcolii doctorale.

Art. 8

 (1) UVT promovează interdisciplinaritatea studiilor universitare de doctorat. Acest lucru se realizează atât prin colaborarea în/între şcolile ei doctorale, cât şi între acestea şi cele ale altor universităţi sau institute de cercetare din ţară şi din străinătate.

 (2) În contextul politicilor de asigurare a mobilităţii universitare, UVT poate angaja, pe bază de contract, specialişti din străinătate care deţin dreptul legal de a conduce doctorate, conform art. 166 alin. (4) din Legea educaţiei naţionale nr.1/2011.

 (3) Studiile universitare de doctorat se pot organiza şi în cotutelă, caz în care studentul-doctorand de la UVT îşi desfăşoară activitatea sub îndrumarea concomitentă a doi conducători de doctorat.

 (4) Alegerea celui de-al doilea conducător se face după înmatricularea studentului-doctorand la UVT, cu acordul primului conducător de doctorat. Al doilea conducător de doctorat poate fi un conducător de doctorat titular la o şcoală doctorală din UVT sau un conducător de doctorat din orice altă instituţie organizatoare de studii universitare de doctorat din ţară sau străinătate. Dacă cel de-al doilea conducător de doctorat este din UVT, domeniul de doctorat în care acesta are dreptul de conducere trebuie să fie diferit de cel al primului conducător.

 (5) Dacă ambii conducători de doctorat activează în UVT, atunci se încheie între ei, în scris, un acord de cotutelă, care se avizează de directorul şcolii doctorale şi se aprobă de directorul CSUD. Prin acest acord se stabilesc responsabilităţile fiecărui conducător de doctorat.

 (6) Dacă cel de-al doilea conducător nu activează în UVT, atunci se încheie, în scris, un acord de cotutelă între UVT şi instituţia unde cel de-al doilea conducător îndrumă studenţi-doctoranzi. Acest acord stipulează cerinţele organizării şi desfăşurării doctoratului în fiecare dintre cele două instituţii implicate, inclusiv obligaţiile financiare ale acestora, în concordanţă cu rolul pe care îl au în cotutelă şi cu legislaţia specifică.

 (7) În cazul unui doctorat în cotutelă, conducătorul de doctorat principal este cel pe a cărui poziţie vacantă de student-doctorand s-a organizat concursul de admitere. Studentul-doctorand este contabilizat integral la conducătorul de doctorat principal, inclusiv la normarea activităţii de predare şi cercetare a acestuia.

Art. 9

 (1) Programele de studii universitare de doctorat se organizează cu finanţare de la bugetul de stat, în regim cu taxă sau din alte surse legal constituite.

 (2) O persoană poate beneficia de finanţare de la buget pentru un singur program de studii universitare de doctorat.

 (3) MEN acordă anual, prin hotărâre a Guvernului, un număr de granturi doctorale multianuale, pe o perioadă de 4 ani, pentru studiile universitare de doctorat. Grantul doctoral include cuantumul bursei individuale şi costurile pentru programul de pregătire bazat pe studii universitare avansate şi pentru programul individual de cercetare ştiinţifică.

 (4) Pentru studenţii-doctoranzi în regim cu taxă, Senatul UVT stabileşte pentru fiecare an universitar, la propunerea CSUD, o taxă anuală de studiu şi o taxă pentru susţinerea tezei de doctorat. Aceste taxe se fac publice până la data anunţării concursului de admitere la doctorat pentru acel an universitar.

 (5) Pe parcursul studiilor sale de doctorat, mai puţin eventualele perioade de întrerupere, studentul-doctorand în regim cu taxă are obligaţia de a achita taxa de studiu, aşa cum prevede actul adiţional la contract privind taxele de studiu. Un student-doctorand este considerat a fi în parcursul studiilor universitare de doctorat în perioada cuprinsă între data înmatriculării şi data susţinerii publice a tezei de doctorat sau a exmatriculării.

 (6) Studenţilor-doctoranzi în regim cu taxă, li se aplică următoarele prevederi cu privire la taxa de studiu: studentul-doctorand care se află în perioada de prelungire a studiilor universitare de doctorat va achita o taxă de prelungire stabilită de către Senatul UVT, taxă proporţională cu durata în luni a acestei perioade de prelungire, de la data când a intrat în perioada de prelungire şi până la data susţinerii publice a tezei de doctorat . Taxa de studiu pentru o lună reprezintă 1/12 din taxa de studiu fixată pentru anul universitar curent.

 (7) CSUD propune Consiliului de administraţie al UVT scutirea /reducerea taxelor pentru studenţii proveniţi din medii sociale dezavantajate.

***3. CONDUCĂTORUL DE DOCTORAT ŞI COMISIA DE ÎNDRUMARE***

Art. 10

 (1) Un conducător de doctorat poate conduce doctorate numai în domeniul pentru care a obţinut acest drept atunci când i s-a acordat calitatea de conducător de doctorat.

 (2) Un conducător de doctorat din UVT, care conduce doctorate la această universitate, nu are dreptul de a mai conduce simultan şi doctorate la alte instituţii organizatoare de studii universitare de doctorat, excepţie făcând doctoratele conduse în cotutelă.

(3) Un conducător de doctorat poate îndruma simultan 8 studenţi-doctoranzi, nefiind incluşi eventualii studenţi-doctoranzi coordonaţi în cotutelă, cu rol secundar. Prin excepţie, pot fi îndrumaţi până la maximum 12 studenţi-doctoranzi/conducător de doctorat numai cu aprobarea senatului universitar, dar nu pentru mai mult de 20% din conducătorii de doctorat dintr-o şcoală doctorală.

Art. 11

 (1) Drepturile şi obligaţiile conducătorului de doctorat decurg din Legea 199/2023, Carta UVT, din prezentul Regulament şi din regulamentul şcolii doctorale în cadrul căreia activează, precum şi din contractul său de muncă.

 *(2) Drepturile conducătorului de doctorat includ:*

1. dreptul de a participa la competiţii pentru granturi doctorale;
2. dreptul de a solicita şcolii doctorale includerea în oferta pentru concursul de admitere la doctorat a unor poziţii vacante de student-doctorand, aflate sub conducerea sa;
3. dreptul de a selecta candidatul la doctorat pentru o poziţie vacantă aflată sub conducerea sa şi de a propune înmatricularea candidatului declarat reuşit pe poziţia respectivă în urma concursului de admitere;
4. dreptul de a propune comisia de îndrumare a fiecărui student-doctorand condus;
5. dreptul de a evalua activitatea studentului-doctorand, aflat sub conducerea sau îndrumarea sa, pe tot parcursul studiilor universitare de doctorat (mai puţin eventualele perioade de întrerupere a acestora), urmărind exigenţele programului de studii universitare de doctorat şi respectând interesele profesionale ale studentului-doctorand;
6. dreptul de a propune disciplinele din cadrul programului de pregătire bazat pe studii universitare avansate la care trebuie să participe studentul-doctorand condus de conducătorul de doctorat, cu respectarea prevederilor prezentului Regulament;
7. dreptul de a propune comisia de doctorat;
8. dreptul la o evaluare internă şi externă imparţială, conformă cu metodologia specifică a procesului de evaluare;
9. dreptul de a cunoaşte rezultatele evaluării interne sau externe a propriei activităţi;
10. dreptul de a refuza îndrumarea unui student-doctorand în condiţiile în care este pus fără voia sa într-un conflict de interese;
11. dreptul de a solicita consiliului şcolii doctorale, pe baza unor motive bine întemeiate, întreruperea relaţiei de conducere sau de îndrumare a unui student-doctorand.

 *(3) Conducătorul de doctorat are următoarele obligaţii:*

1. să asigure, pe tot parcursul studiilor universitare de doctorat (mai puţin eventualele perioade de întrerupere a acestora), studentului-doctorand care se află sub conducerea sau îndrumarea sa, o îndrumare ştiinţifică, profesională şi deontologică adecvată;
2. să urmărească permanent modul în care studentul-doctorand îşi duce la îndeplinire activităţile din cadrul studiilor sale de doctorat;
3. să ia toate măsurile necesare pentru a-i asigura studentului-doctorand condiţiile, cunoştinţele şi informaţiile care să maximizeze şansele finalizării studiilor universitare de doctorat;
4. să efectueze o evaluare obiectivă, riguroasă, a activităţii şi a rezultatelor fiecărui student-doctorand care se află sub conducerea sau îndrumarea sa;
5. să selecteze şi să propună o listă a temelor de cercetare adaptată la cerinţele pieţei, care să permită studentului-doctorand inserţia pe piaţa muncii;
6. să asigure şi să stimuleze progresul studenţilor-doctoranzi în cercetarea care o realizează;
7. să sprijine mobilitatea studenţilor-doctoranzi;
8. să evite apariţia unor conflicte de interese în conducerea şi îndrumarea studenţilor-doctoranzi;
9. să respecte regulamentele IOSUD şi regulamentul şcolii doctorale de care aparţine;
10. să îndeplinească sarcinile reieşite din deciziile, hotărârile şi dispoziţiile Senatului, ale Consiliului de Administraţie, Consiliului Studiilor Universitare de Doctorat şi Consiliului Şcolii Doctorale;
11. să respecte normele de etică şi deontologie universitară;
12. să implementeze măsurile necesare în vederea asigurării calităţii în procesul didactic şi de cercetare.

Art. 12

 (1) Pentru desfășurarea doctoratului, studentul-doctorand este sprijinit şi de o comisie de îndrumare şi integritate academică formată din minimum 3 membri care pot face parte din echipa de cercetare a conducătorului de doctorat, din alte persoane afiliate școlii doctorale sau din cadre didactice și de cercetare neafiliate acesteia, care au cel puţin titlul de doctor. Cel puţin un membru al acestei comisii este din afara UVT.

*4. ŞCOLILE DOCTORALE*

Art. 13

 (1) UVT organizează, pentru domeniile de doctorat în care este instituţie organizatoare de studii universitare de doctorat, şcoli doctorale, formate din:

1. conducători de doctorat titulari;
2. cadre didactice universitare afiliate şi cercetători afiliaţi, implicaţi în realizarea activităţilor didactice/de cercetare prevăzute în programele de studii universitare de doctorat ale şcolii doctorale;
3. studenţi-doctoranzi.

 (2) Studentul-doctorand face parte din acea şcoală doctorală în care conducătorul său de doctorat, respectiv conducătorul său de doctorat principal, este titular.

 (3) Activităţile de conducere, respectiv de îndrumare a studenţilor-doctoranzi, precum şi cele didactice prevăzute în programele de studii universitare de doctorat ale şcolii doctorale sunt normate şi remunerate (după prestarea lor) în conformitate cu legislaţia în vigoare.

 (4) Şcolile doctorale pot angaja personal didactic auxiliar, personal de cercetare şi personal nedidactic, dacă finanţarea posturilor corespunzătoare este asigurată.

Art. 14

 (1) Propunerea de înfiinţare/desfiinţare a unei şcoli doctorale este înaintată rectorului UVT de către CSUD. Dacă propunerea este avizată de rector, acesta o înaintează spre aprobare Senatului UVT. Şcoala doctorală are un rang egal cu cel al departamentului unei facultăţi.

 (2) Întreaga activitate a şcolilor doctorale este îndrumată şi coordonată de IOSUD, prin intermediul CSUD.

Art. 15

 (1) Regulamentul şcolii doctorale este elaborat de consiliul şcolii doctorale prin consultarea conducătorilor de doctorat titulari în şcoala respectivă, cu respectarea Codului şi a prezentului Regulament.

 (2) Regulamentul şcolii doctorale se avizează prin votul conducătorilor de doctorat titulari ai şcolii respective. El se aprobă de CSUD.

 (3) Regulamentul şcolii doctorale se completează, ori de câte ori este necesar, cu dispoziţii legale noi care vizează aspecte ale activităţii şcolii doctorale.

Art. 16

 (1) Programele de studii universitare de doctorat se organizează în şcoli doctorale autorizate provizoriu sau acreditate.

 (2) Fiecare şcoală doctorală este evaluată individual, pentru fiecare domeniu în parte, în vederea autorizării provizorii sau acreditării, conform legislaţiei în vigoare.

 (3) Programele de studii universitare de doctorat ale şcolilor doctorale reprezintă continuări, la un nivel superior, ale programelor universitare de licenţă şi ale celor de master din UVT.

 (4) Disciplinele de specialitate trebuie să cuprindă cele mai noi rezultate ştiinţifice obţinute în domeniu de conducătorii de doctorat din UVT şi pe plan mondial, în vederea asigurării perspectivei obţinerii de către studenţi-doctoranzi pe baza studiului lor a unor rezultate originale valoroase.

 (5) Cursurile, seminarele sau lucrările aplicative specifice unei anumite discipline pot fi realizate în comun pentru mai multe programe de studii universitare de doctorat, promovându-se pregătirea interdisciplinară ca o modalitate de stimulare a cercetării ştiinţifice.

 (6) Conţinutul tematic al unei discipline este fixat de titularul cursului. În cadrul întâlnirilor studenţii-doctoranzi îşi pot prezenta rezultatele propriilor cercetări.

Art. 17

 (1) Limbile de predare în cadrul şcolilor doctorale pot fi: română sau altă limbă de circulaţie internaţională, aşa cum s-a prevăzut în contractul de studii universitare de doctorat.

 (2) Fiecare disciplină predată se poate încheia cu un examen. Prezentarea la examen nu este obligatorie pentru studentul-doctorand.

Art. 18

 (1) La activităţile şcolilor doctorale din UVT poate participa orice student-doctorand înmatriculat la UVT sau la altă instituţie organizatoare de studii universitare de doctorat din ţară sau străinătate. Studenţii-doctoranzi veniţi de la alte instituţii, care nu au încheiat cu UVT un acord ce prevede gratuitatea studiilor universitare de doctorat la UVT, vor achita pentru participarea la activităţile şcolilor doctorale taxele de studiu stabilite de Senatul UVT.

Art. 19

 (1) Şcolile doctorale au obligaţia să ofere comunităţii universitare şi oricăror persoane fizice sau juridice interesate informaţii privind programele lor de studii universitare.

 (2) Cadrele didactice universitare sau de cercetare din şcoala doctorală au obligaţia de a informa studenţii-doctoranzi cu privire la etica ştiinţifică, profesională şi universitară şi de a verifica respectarea acesteia, inclusiv respectarea prevederilor deontologice, pe parcursul studiilor universitare de doctorat.

 (3) Şcolile doctorale iau măsuri pentru prevenirea şi sancţionarea abaterilor de la normele eticii ştiinţifice, profesionale şi universitare, conform Codului de etică şi deontologie profesională al UVT.

*5. ADMITEREA LA STUDIILE UNIVERSITARE DE DOCTORAT*

Art. 20

(1) Admiterea la studiile universitare de doctorat se face pe baza unui concurs organizat de UVT, prin IOSUD, în conformitate cu metodologia-cadru privind organizarea admiterii în instituţiile de învăţământ superior din România elaborată anual de Ministerul Educaţiei Naţionale şi cu reglementările proprii ale UVT.

 (2) Au dreptul să participe la concursul de admitere la studii universitare de doctorat numai absolvenţi ai studiilor universitare cu diplomă de master sau echivalentă acesteia. Diploma de absolvire sau de licenţă a absolvenţilor învăţământului superior de lungă durată din perioada anterioară aplicării celor trei cicluri Bologna este echivalentă cu diploma de studii universitare de master în specialitate.

 (3) Înscrierea la concursul de admitere la studii universitare de doctorat se poate face indiferent de domeniul în care candidatul a obţinut diploma de licenţă şi cea de master.

 (4) Se interzice, sub sancţiunea legii, ca prin criteriile de evaluare a candidaţilor să se promoveze vreo formă de discriminare directă sau indirectă între candidaţii la studiile universitare de doctorat.

 (5) Cetăţenii statelor membre ale Uniunii Europene, ai statelor aparţinând Spaţiului Economic European sau ai Confederaţiei Elveţiene au acces la studiile universitare de doctorat în aceleaşi condiţii cu cele prevăzute de actele normative pentru cetăţenii români, inclusiv în ceea ce priveşte taxele (taxa pentru concursul de admitere, taxa de studiu, taxa de susţinere publică a tezei de doctorat).

Art. 21

 (1) Indiferent de domeniu, concursul de admitere la doctorat constă dintr-un interviu în cadrul căruia se analizează preocupările ştiinţifice ale candidatului, aptitudinile lui de cercetare şi tema propusă pentru teza de doctorat.

 (2) Probele se dau în faţa unei comisii de admitere constituite din conducătorul de doctorat care a oferit locul de student-doctorand pentru admitere şi cel puţin alţi 2 conducători de doctorat din UVT. Comisiile de admitere sunt propuse de consiliile şcolilor doctorale şi se aprobă de directorul CSUD.

 (3) Candidatul admis va putea fi înmatriculat pe locul respectiv numai în urma obţinerii avizului favorabil al consiliului acelei şcoli doctorale în care conducătorul de doctorat este titular.

 (4) Şcolile doctorale asigură transparenţa procedurilor de evaluare şi de selecţie a candidaţilor pentru admiterea la doctorat pe locurile oferite de conducătorii de doctorat titulari şi garantează accesul la aceste informaţii, inclusiv prin publicarea pe Internet.

 (5) Directorii şcolilor doctorale răspund pentru buna desfăşurare a concursului de admitere, în condiţiile respectării normelor de calitate, de etică universitară şi a legislaţiei în vigoare.

*6. STUDENŢII-DOCTORANZI*

Art. 22

(1) La înmatriculare, conducătorul de doctorat şi doctorandul vor completa un contract de studii universitare de doctorat (Anexa nr. 1 - F 192.2010.Ed.3)

 (2) Detaliile programului de pregătire bazat pe studii universitare avansate şi cele ale programului individual de cercetare ştiinţifică sunt consemnate într-un *Program individual de doctorat* (Anexa nr. 2 - F 195.2010), întocmit de conducătorul de doctorat şi studentul-doctorand.

 (3) *Programul individual de doctorat* se aprobă de către consiliul acelei şcoli doctorale în care conducătorul de doctorat este titular şi de către directorul CSUD.

 (4) *Programul individual de doctorat* aprobat se depune la secretariatul IOSUD în termen de 60 de zile de la data stabilită de Senatul UVT ca fiind data de înmatriculare a studenţilor-doctoranzi admişi în urma concursului de admitere.

Art. 23

 (1) Modelul-cadru al contractului de studii universitare de doctorat şi cel al actelor adiţionale la acest contract se elaborează de secretariatul IOSUD, în concordanţă cu prevederile Codului şi ale prezentului Regulament. El este avizat de consiliile şcolilor doctorale şi aprobat de către CSUD.

 (3) Contractul de studii universitare de doctorat este semnat de studentul-doctorand, conducătorul de doctorat, directorul şcolii doctorale, directorul CSUD, consilierul juridic şi rectorul UVT.

 (4) Pentru fiecare perioadă de întrerupere şi pentru perioada de prelungire, acordată în baza prezentului Regulament, se încheie câte un act adiţional la contractul de studii universitare de doctorat.

Art. 24

 (1) Drepturile şi obligaţiile studentului-doctorand decurg din Legea educaţiei naţionale nr. 1/2011, Codul Studiilor Universitare de Doctorat (HG nr. 681/2011), Carta UVT, prezentul Regulament şi regulamentul şcolii doctorale în care este încadrat.

 (2) Pe parcursul studiilor universitare de doctorat (mai puţin eventualele perioade de întrerupere a acestora), *studentul-doctorand are dreptul:*

1. să fie informat asupra programului de studii universitare de doctorat în care a fost înmatriculat;
2. să participe la întocmirea planului individual al studiilor universitare de doctorat;
3. să beneficieze de sprijinul, îndrumarea şi coordonarea conducătorului de doctorat şi a comisiei de îndrumare;
4. să solicite consiliului şcolii doctorale, pe baza unor motive bine întemeiate, schimbarea conducătorului său de doctorat;
5. să participe la reuniunile sau seminarele departamentului/colectivului de cercetare, din care face parte conducătorul său de doctorat, atunci când sunt în discuţie teme relevante pentru studiile universitare de doctorat;
6. să fie reprezentat în forurile decizionale ale şcolii doctorale, în CSUD şi în Senatul UVT, potrivit prevederilor regulamentului şcolii doctorale, ale prezentului Regulament şi ale Cartei UVT;
7. să beneficieze de logistica, centrele de documentare, bibliotecile şi echipamentele UVT, pentru pregătirea sa şi pentru elaborarea tezei de doctorat;
8. să participe la activităţile organizate de alte şcoli doctorale din UVT;
9. să lucreze, cu acordul conducătorului de doctorat, în echipe de cercetare din cadrul UVT, sau din cadrul unor unităţi de cercetare-dezvoltare care au încheiat acorduri sau parteneriate instituţionale cu UVT;
10. să-şi poată desfăşura pregătirea doctoratului în cotutelă, în baza unui acord încheiat şi semnat de părţile implicate;
11. să beneficieze de mobilităţi naţionale sau internaţionale;
12. să participe la sesiunile de comunicări ştiinţifice organizate de şcolile doctorale sau/şi de UVT;
13. să se implice în orice alte activităţi profesionale, la solicitarea conducătorului de doctorat sau a şcolii doctorale;
14. să desfăşoare activităţi didactice, potrivit art. 23 alin. (5).

 (3) Pe parcursul studiilor universitare de doctorat (mai puţin eventualele perioade de întrerupere a acestora), *studentul-doctorand are următoarele obligaţii:*

1. să desfăşoare activităţile prevăzute în planul individual al studiilor universitare de doctorat;
2. să fie în legătură permanentă cu conducătorul de doctorat şi membrii comisiei de îndrumare;
3. să prezinte rapoarte de activitate conducătorului de doctorat şi comisiei de îndrumare ori de câte ori i se solicită;
4. să respecte regulamentele şi regulile din UVT, să aibă un comportament adecvat calităţii de student-doctorand;
5. să ofere feedback prin care să își exprime nevoile si nivelul sau de satisfacţie fată de programul doctoral in ansamblul său, completând fișa de identificare a cerinţelor și de evaluare a programului doctoral;
6. să răspundă cu promptitudine la toate solicitările pe care i le adresează IOSUD.

Art. 25

 (1) Neînţelegerile dintre studentul-doctorand şi şcoala doctorală se mediază de către CSUD.

 (2) Neînţelegerile dintre studentul-doctorand şi conducătorul său de doctorat se mediază de către consiliul şcolii doctorale. Partea nemulţumită de decizia consiliului şcolii doctorale se poate adresa la CSUD.

Art. 26

(1)Durata programului de studii universitare de doctorat este, de regulă, de 4 ani.

 (2) Aceasta poate fi prelungită cu maximum 2 ani, cu aprobarea Senatului UVT, la propunerea conducătorului de doctorat, cu respectarea dispoziţiilor legale.

 (3) Studiile universitare de doctorat se pot întrerupe din motive temeinice, la cererea studentului-doctorand, cu acordul conducătorului de doctorat, cu avizarea directorului Şcolii Doctorale şi cu aprobarea directorului CSUD, în condiţiile prevăzute de lege.

 (4) Durata studiilor universitare de doctorat se prelungeşte cu perioadele cumulate ale întreruperilor aprobate.

 (5) Prelungirea respectiv întreruperea prevăzute mai sus se stabilesc prin acte adiţionale la contractul de studii universitare de doctorat.

 (6) Depășirea termenului stabilit pentru finalizarea și susținerea tezei potrivit contractului de studii universitare de doctorat şi eventualelor acte adiţionale la acesta~~,~~ conduce în mod automat la exmatriculare.

*7. PROGRAMUL DE PREGĂTIRE BAZAT PE STUDII UNIVERSITARE AVANSATE*

Art. 27

 (1) Programul de pregătire bazat pe studii universitare avansate este un instrument pentru îmbogăţirea cunoştinţelor studentului-doctorand şi serveşte acestuia la derularea în bune condiţii a programului individual de cercetare ştiinţifică şi pentru dobândirea de competenţe avansate specifice ciclului de studii universitare de doctorat.

 (2) Programul de pregătire bazat pe studii universitare avansate trebuie să fie relevant pentru subiectul de cercetare al tezei de doctorat şi nu trebuie să afecteze în mod negativ timpul disponibil al studentului-doctorand pentru programul individual de cercetare ştiinţifică.

 (3) În cadrul programului de pregătire bazat pe studii universitare avansate, studentul-doctorand participă în anul I al studiilor universitare de doctorat, de regulă, la activităţile din cadrul a 2-5 discipline. Durata cumulată a programului de pregătire bazat pe studii universitare avansate nu poate depăşi 3 luni.

 (4) *Programul individual de doctorat* este avizat de directorul şcolii doctorale şi aprobat de directorul CSUD.

 (5) Disciplinele care trebuie urmate de un student-doctorand în cadrul programului de pregătire bazat pe studii universitare avansate pot fi alese dintre disciplinele oferite de şcoala doctorală din care face parte studentul-doctorand sau de altă şcoală doctorală din alte instituţii de învăţământ superior. În cazul unui doctorat în cotutelă cu un conducător de doctorat din afara UVT, se pot alege, în conformitate cu acordul încheiat, discipline oferite de şcolile doctorale ale instituţiei partenere.

 (6) Parcurgerea programului de pregătire bazat pe studii universitare avansate poate duce la acordarea unui număr de credite transferabile, stabilit la nivelul fiecărei şcoli doctorale.

*8. PROGRAMUL INDIVIDUAL DE CERCETARE ŞTIINŢIFICĂ*

Art. 28

 (1) Programul individual de cercetare ştiinţifică are ca obiectiv principal elaborarea de către studentul-doctorand a tezei de doctorat. Responsabilitatea asupra structurii, conţinutului, desfăşurării şi organizării acestui program revine conducătorului de doctorat.

 (2) Pentru asigurarea unui parcurs ştiinţific coerent, studentul-doctorand, în cadrul programului individual de cercetare ştiinţifică, prezintă conform planului de invățământ rapoarte ale progresului ştiinţific, în faţa conducătorului de doctorat şi a comisiei de îndrumare.

 (3) Data efectivă a fiecărei expuneri menţionate la alin. (2) este propusă de conducătorul de doctorat, avizată de directorul CSD şi aprobată de directorul CSUD.

 (4) După fiecare expunere se întocmeşte un proces-verbal. Procesul-verbal, semnat de conducătorul de doctorat şi de membrii comisiei de îndrumare, se depune la secretariatul IOSUD.

 (5) Neîndeplinirea obligaţiilor prevăzute la art.30 alin. (2) este motiv de exmatriculare a studentului-doctorand.

Art. 29

(1) În vederea standardizării instituţionale şi a colaborării cu alte şcoli doctorale similare din ţară, fiecare şcoală doctorală elaborează un ghid de redactare a tezei de doctorat în funcţie de domeniul de doctorat, precizând elemente precum: structura formală a tezei, numărul minim de pagini, trimiterile la referinţe bibliografice, cerinţe formale de tehnoredactare etc. Autorul şi titlul tezei de doctorat precum şi conducătorul/conducătorii tezei de doctorat vor fi precizaţi pe coperta tezei.

 (2) Tezele de doctorat (inclusiv anexele) şi rezumatele acestora se redactează şi în format digital.

 (3) Titlul tezei de doctorat poate fi modificat la libera alegere a studentului-doctorand, cu acordul conducătorului de doctorat, până în momentul susţinerii tezei de doctorat în faţa comisiei de îndrumare. După ce s-a primit acordul prin procesul-verbal de susţinere a tezei de doctorat în faţa comisiei de îndrumare (în care se indică obligatoriu şi titlul tezei de doctorat), acesta nu mai poate fi modificat.

*9. ELABORAREA ŞI SUSŢINEREA PUBLICĂ A TEZEI DE DOCTORAT*

Art. 30

 (1) Încheierea studiilor universitare de doctorat se realizează prin susţinerea publică a tezei de doctorat.

 (2) În cadrul doctoratului ştiinţific, teza de doctorat trebuie să fie rezultatul activităţii proprii de cercetare ştiinţifică şi să conţină rezultate originale în domeniul cunoaşterii ştiinţifice.

 (3) Studentul-doctorand este autorul tezei de doctorat şi îşi asumă răspunderea pentru corectitudinea datelor şi informaţiilor prezentate în teză, precum şi opiniile şi demonstraţiile exprimate în teză. Este obligatorie menţionarea sursei pentru orice material preluat.

Art. 31

Susţinerea publică poate avea loc numai după parcurgerea următoarelor etape:

a) studentul-doctorand predă teza de doctorat în format electronic la secretariatul şcolii doctorale, împreună cu rezumatul tezei de doctorat şi declaraţia pe propria răspundere cu privire la originalitatea tezei de doctorat;

b) şcoala doctorală realizează analiza de similitudini, iar rapoartele de similitudini se includ în dosarul de doctorat;

c) analiza şi interpretarea rezultatului raportului de similitudini sunt realizate atât de către comisia de îndrumare şi integritate academică, cât şi de către persoana/persoanele desemnată/desemnate de şcoala doctorală. Raportul de similitudini este necesar a fi verificat de comisia de îndrumare şi integritate academică înaintea presusţinerii şi de persoana/persoanele desemnată/desemnate înainte de depunerea oficială a tezei de doctorat;

d) în situaţia în care raportul de similitudini indică nevoia realizării unor modificări la nivelul tezei de doctorat, studentul şi conducătorul de doctorat sunt înştiinţaţi oficial de către şcoala doctorală. După remedierea elementelor sesizate sunt reluate etapele de la lit. a) şi b);

e) teza de doctorat este prezentată în comisia de îndrumare şi integritate academică;

f) după această presusţinere, care este publică, conducătorul de doctorat, în conformitate cu recomandarea comisiei şi rezultatele analizei raportului de similitudini, decide asupra depunerii oficiale a tezei şi organizării susţinerii publice;

g) referatul de acceptare al conducătorului de doctorat şi acordul membrilor comisiei se includ în "dosarul de doctorat"; teza de doctorat se depune în mod oficial la secretariatul şcolii doctorale, în format tipărit şi în format electronic, însoţită de rezultatul analizei raportului de similitudini realizat de persoana/persoanele desemnată/desemnate, împreună cu rezumatul tezei de doctorat, CV-ul doctorandului şi data estimată pentru susţinerea publică; secretariatul şcolii doctorale certifică îndeplinirea de către doctorand a tuturor obligaţiilor din cadrul programului de studii universitare de doctorat;

h) teza de doctorat şi anexele sale vor fi disponibile pentru consultare publică timp de 90 de zile calendaristice, înainte de susţinerea publică, pe platforma naţională gestionată de Unitatea Executivă pentru Finanţarea Învăţământului Superior, a Cercetării, Dezvoltării şi Inovării (UEFISCDI), în conformitate cu prevederile legale în vigoare în domeniul drepturilor de autor;

i) în perioada în care teza este publică pe platforma naţională, orice persoană fizică sau juridică poate formula observaţii cu privire la existenţa unor abateri de la standardele de etică şi deontologie, inclusiv din perspectiva existenţei plagiatului. Observaţiile pot fi depuse online, la o adresă de e-mail pusă la dispoziţie de şcoala doctorală, sau la registratura IOSUD. Observaţiile se consemnează într-un raport întocmit de şcoala doctorală, care va fi transmis CSUD pentru analiză şi decizie în vederea validării iniţierii procedurii de susţinere publică a tezei de doctorat şi va face parte din dosarul de doctorat;

j) dacă decizia CSUD este de validare, se iniţiază procedura de susţinere publică a tezei de doctorat prin stabilirea comisiei de doctorat;

k) în cazul în care CSUD invalidează iniţierea procedurii de susţinere publică a tezei de doctorat, şcoala doctorală primeşte recomandări privind refacerea tezei de doctorat şi eliminarea situaţiilor neconforme cu standardele de etică şi deontologie, iar studentul-doctorand are obligaţia remedierii conţinutului tezei în termen de 3 luni de la comunicarea deciziei de invalidare a susţinerii, cu reluarea procedurii de punere în transparenţă a lucrării.

Art. 32

 (1) În vederea susţinerii publice a tezei de doctorat se constituie o comisie de specialişti, numită comisie de doctorat. Ea este propusă de către conducătorul de doctorat, avizată de directorul şcolii doctorale şi directorul CSUD şi aprobată de rectorul UVT. Comisia de doctorat este alcătuită din cel puţin 5 membri: preşedintele, ca reprezentant al IOSUD, conducătorul de doctorat şi cel puţin 3 referenţi oficiali din ţară sau din străinătate, specialişti în domeniul în care a fost elaborată teza de doctorat şi din care cel puţin doi îşi desfăşoară activitatea în afara UVT.

 (2) Toţi membrii comisiei de doctorat trebuie să îndeplinească următoarele două condiţii:

1. să aibă titlul de doctor;
2. să aibă, ori cel puţin funcţia de conferenţiar universitar sau de cercetător ştiinţific gradul II, ori calitatea de conducător de doctorat, în ţară sau străinătate.

 (3) În cazul doctoratului în cotutelă cu un conducător de doctorat din afara UVT, comisia de doctorat va cuprinde reprezentanţi ai ambelor instituţii.

 (4) În cazul în care, după validarea comisiei de doctorat, preşedintele comisiei sau unul dintre referenţii oficiali devine indisponibil, directorul CSUD poate aproba, la propunerea conducătorului de doctorat şi cu avizul directorului şcolii doctorale, schimbarea acelui membru al comisiei de doctorat.

 (5) Cererea pentru fixarea datei de susţinere publică a tezei de doctorat este formulată de către studentul-doctorand, avizată de conducătorul de doctorat şi de preşedintele comisiei de susţinere. Cererea se înregistrează la secretariatul şcolii doctorale cu minimum 25 de zile calendaristice înainte de data propusă pentru susţinere. Data propusă pentru susţinere nu poate fi mai devreme de data estimată anterior pentru susţinerea publică.

 (6) Şcoala doctorală întocmeşte şi afişează anunţul pentru susţinerea publică cu cel puţin 20 de zile calendaristice înainte de data propusă pentru susţinere. Acesta va include în mod obligatoriu locaţia, data şi ora de susţinere, conducătorul/conducătorii de doctorat, precum şi locul unde textul integral al tezei poate fi consultat în format tipărit. Anunţul susţinerii publice, rezumatul tezei în format electronic, memoriul ştiinţific, CV-ul doctorandului, CV-urile membrilor comisiei de susţinere publică a tezei de doctorat sau linkuri către acestea sunt afişate pe site-ul IOSUD.

 (7) Teza de doctorat se susţine în şedinţă publică în faţa comisiei de doctorat, după evaluarea de către toţi referenţii şi depunerea referatelor acestora cu cel puţin 15 zile înainte de susţinerea tezei. Susţinerea tezei de doctorat poate avea loc în prezenţa a cel puţin 4 dintre membrii comisiei de doctorat, cu participarea fizică obligatorie a preşedintelui comisiei şi a conducătorului de doctorat, ceilalţi membri ai comisiei putând participa şi în sistem de videoconferinţă online. Susţinerea publică include obligatoriu o sesiune de întrebări din partea membrilor comisiei de doctorat şi a publicului.

 (8) Pe baza susţinerii publice a tezei de doctorat, a rapoartelor referenţilor, a declaraţiei privind originalitatea lucrării şi a analizei privind gradul de similitudine, comisia de doctorat evaluează şi deliberează asupra acordării diplomei de doctor, cu respectarea standardelor minimale elaborate de CNATDCU pentru acordarea diplomei de doctor.

 (9) În cazul neîndeplinirii standardelor minimale necesare acordării diplomei de doctor, comisia de doctorat va preciza elementele care urmează să fie refăcute sau completate în teza de doctorat şi va solicita o nouă susţinere publică a tezei. A doua susţinere publică a tezei are loc în faţa aceleiaşi comisii de doctorat ca în cazul primei susţineri. În cazul în care nici la a doua susţinere publică nu sunt îndeplinite standardele minimale, diploma de doctor nu va fi acordată, iar studentul-doctorand va fi exmatriculat.

 (10) Dacă studentul-doctorand a îndeplinit toate cerinţele prevăzute în programul de cercetare ştiinţifică, precum şi standardele minimale aferente domeniului, comisia de doctorat propune acordarea diplomei de doctor, propunere care se înaintează împreună cu dosarul de doctorat, în maximum 30 de zile calendaristice, către CNATDCU.

(11) În termen de 90 de zile calendaristice de la primirea dosarului de doctorat, CNATDCU emite un aviz conform cu privire la respectarea procedurii administrative desfăşurate la nivelul IOSUD şi respectarea criteriilor minimale pentru acordarea diplomei de doctor. În termen de 30 de zile calendaristice de la primirea avizului conform, IOSUD emite decizia de acordare a diplomei de doctor, semnată de rector.

(12) În cazul în care CNATDCU decide că procedura administrativă desfăşurată la nivelul IOSUD nu a respectat prevederile prezentului regulament, dosarul de doctorat va fi transmis înapoi către IOSUD pentru a fi reanalizat şi completat. Acesta poate fi retransmis CNATDCU pentru o nouă analiză, doar după reluarea procedurilor prevăzute la art. 33 – 34.

Art. 33

 (1) Şedinţa de susţinere publică a tezei de doctorat este condusă de preşedintele comisiei de doctorat şi se desfăşoară astfel:

1. prezentarea conţinutului tezei de doctorat de către studentul-doctorand;
2. citirea rapoartelor de evaluare întocmite de către conducătorul de doctorat şi referenţii oficiali;
3. prezentarea (atunci când este cazul) de către preşedintele comisiei de doctorat a opiniilor transmise în scris, înainte de susţinerea publică, de specialiştii care au consultat teza sau rezumatul tezei;
4. dezbaterea tezei de doctorat, în cadrul căreia membrii comisiei de doctorat şi publicul adresează întrebări studentului-doctorand.

 (2) Dezbaterea tezei de doctorat este obligatorie şi întrebările se consemnează în procesul-verbal al şedinţei. Ea trebuie să constituie punctul central al susţinerii publice a tezei de doctorat, având drept scop evidenţierea cunoaşterii studentului-doctorand în domeniul temei abordate şi a elementelor de originalitate conţinute în teză.

Art. 34

 (1) Pe baza susţinerii publice a tezei de doctorat şi ţinând seama de rapoartele de evaluare, comisia de doctorat deliberează asupra calificativului pe care urmează să-1 acorde tezei de doctorat.

 (2) Fiecare membru al comisiei de doctorat acordă câte un calificativ. Se pot atribui calificativele Excelent, Foarte bine, Bine, Satisfăcător sau Nesatisfăcător. Calificativul care a întrunit majoritatea voturilor exprimate de membrii comisiei devine hotărâre a întregii comisii. În procesul-verbal al şedinţei de susţinere a tezei de doctorat se consemnează nu numai calificativul stabilit de comisie în urma votului, ci şi cel acordat de fiecare membru al comisiei de doctorat.

 (3) Dacă un membru al comisiei de doctorat identifică în cadrul evaluării tezei de doctorat, atât anterior susţinerii publice, cât şi în cadrul acesteia, abateri grave de la buna conduită în cercetarea ştiinţifică şi activitatea universitară, inclusiv plagierea rezultatelor sau publicaţiilor altor autori, confecţionarea de rezultate ori înlocuirea rezultatelor cu date fictive, membrul comisiei de doctorat este obligat să ia următoarele măsuri:

1. să sesizeze comisia de etică a UVT pentru a analiza şi soluţiona cazul, inclusiv prin exmatricularea studentului-doctorand;
2. să notifice tuturor membrilor comisiei de doctorat abaterile şi să propună acordarea calificativului Nesatisfăcător.

 (4) De regulă, într-un an universitar, calificativul Excelent se acordă pentru maximum 5% dintre studenţii-doctoranzi care obţin titlul de doctor la UVT.

 (5) Dacă studentul-doctorand a îndeplinit toate cerinţele prevăzute în programul individual de cercetare ştiinţifică şi teza de doctorat a primit unul dintre calificativele Excelent, Foarte bine, Bine sau Satisfăcător, comisia de doctorat propune acordarea titlului de doctor pentru studentul-doctorand. Prin IOSUD se înaintează această propunere spre validare la CNATDCU.

 (6) În cazul atribuirii calificativului Nesatisfăcător, comisia de doctorat va preciza elementele de conţinut ale tezei de doctorat care trebuie refăcute sau completate, teza urmând a fi resusţinută public în faţa aceleiaşi comisii de doctorat în cadrul unui termen stabilit de comisie. În vederea organizării acestei resusţineri publice a tezei de doctorat, studentul-doctorand va achita taxa pentru susţinerea tezei de doctorat stabilită de Senatul UVT pentru anul universitar în care are loc resusţinerea. Dacă, în urma resusţinerii, comisia acordă tot calificativul Nesatisfăcător, nu se acordă titlul de doctor şi studentul-doctorand este exmatriculat.

 (7) Hotărârile comisiei de doctorat se comunică auditoriului de la şedinţa publică de susţinere a tezei de doctorat de către preşedintele comisiei de doctorat.

Art. 35

(1) În activităţile didactice şi de cercetare universitară este obligatorie respectarea normelor de etică şi deontologie universitară, reglementate prin Codul de etică şi deontologie universitară al UVT.

(2) Sesizările cu privire la nerespectarea normelor de etică şi deontologie universitară se înregistrează şi se soluţionează în conformitate cu Codul de etică şi deontologie universitară al UVT, elaborat în baza codului-cadru de etică şi deontologie universitară, aprobat prin hotărâre a Guvernului.

*10. ASIGURAREA CALITĂŢII PROGRAMELOR DE STUDII UNIVERSITARE DE DOCTORAT*

Art. 36

 (1) Fiecare şcoală doctorală este supusă unei evaluări externe la intervale de cel mult 5 ani.

 (2) Evaluarea externă a programelor de studii universitare de doctorat se face conform legislaţiei în vigoare.

Art. 37

 (1) Evaluarea activităţii studenţilor-doctoranzi este orientată predominant către rezultatele activităţii de cercetare. Sunt avute în vedere rezultate - cum sunt publicaţii, participarea la conferinţe, brevete - precum şi calitatea acestora, estimată prin integrarea publicaţiilor în fluxul internaţional, citări, premii etc.

 (2) Evaluarea activităţii studenţilor-doctoranzi urmăreşte toate competenţele pe care doctorandul trebuie să le dezvolte în cadrul programului de studii universitare de doctorat, conform Calificării de nivel 8 din Cadrul European al Calificărilor şi din Cadrul Naţional al Calificărilor.

Art. 38

 (1) Calitatea de student-doctorand se poate pierde în următoarele situaţii:

1. la cererea scrisă a studentului-doctorand, avizată de conducătorul său de doctorat şi aprobată de consiliul acelei şcoli doctorale din care face parte;
2. pe baza cererii scrise a conducătorului de doctorat, avizată de consiliul acelei şcoli doctorale în cadrul căreia activează conducătorul de doctorat ca titular şi aprobată de directorul CSUD, dacă conducătorul de doctorat a constatat că studentul-doctorand nu-şi îndeplineşte obligaţiile ce decurg din contractul de studii universitare de doctorat;
3. dacă studentul-doctorand nu şi-a respectat obligaţiile prevăzute prin contractul studiilor universitare de doctorat şi prin programul individual de doctorat, conform legislaţiei în vigoare.

 (2) Exmatricularea unui student-doctorand se face prin decizie a rectorului UVT, la solicitarea şcolii doctorale de profil, aprobată de directorul CSUD.

Art. 39

 (1) Consiliul şcolii doctorale, propune spre aprobare CSUD schimbarea conducătorului de doctorat al unui student-doctorand din acea şcoală doctorală, prin înlocuirea cu un alt conducător de doctorat din acelaşi domeniu de doctorat, în următoarele situaţii:

1. dacă conducătorul de doctorat a împlinit vârsta de 65 ani şi nu doreşte să-şi continue activitatea de conducere de doctorate;
2. la cererea directorului şcolii doctorale, dacă acesta a constatat indisponibilitatea conducătorului de doctorat pe o perioadă mai lungă decât un an;
3. la cererea motivată a conducătorului de doctorat (respectiv a studentului-doctorand), în cazul în care acesta a constatat neîndeplinirea obligaţiilor legale sau contractuale asumate de către studentul-doctorand (respectiv de către conducătorul de doctorat), ori pentru alte motive care vizează raportul de conducere dintre conducătorul de doctorat şi studentul-doctorand;
4. la cererea comună a studentului-doctorand şi a conducătorului său de doctorat, în care, pe baza unor motive bine întemeiate, se propune un nou conducător de doctorat.

 (2) în situaţiile a), b) şi c) din alin. (1), noul conducător de doctorat poate fi propus fie de consiliul şcolii doctorale, fie de studentul-doctorand.

 (3) Schimbarea conducătorului de doctorat poate fi aprobată numai cu acordul scris, dat în prealabil de noul conducător de doctorat. Dacă noul conducător de doctorat activează în altă instituţie organizatoare de doctorat este necesară şi aprobarea conducerii acesteia.

 (4) După schimbarea conducătorului de doctorat al unui student-doctorand, noul conducător de doctorat stabileşte, în termen de cel mult 30 de zile de la data aprobării schimbării conducătorului de doctorat, o nouă comisie de îndrumare a acelui student-doctorand, din care pot face parte şi membri ai vechii comisii de îndrumare, dacă aceştia acceptă să continue îndrumarea studentului-doctorand.

*11. DISPOZIŢII FINALE*

Art. 40

 (1) Prezentul Regulament a fost avizat de către Consiliul de Administraţie al Universităţii „Valahia” din Târgovişte în data de \_\_\_\_\_\_\_\_, a fost aprobat de către Senatul Universităţii „Valahia” din Târgovişte în data de **\_\_\_\_\_\_\_\_\_\_** și intră în vigoare de la data aprobării sale.

**Anexe:**

**Anexa nr. 1** - F 192.2010.Ed.3 - Contractul de studii universitare de doctorat

* *Act adiţional la contractul de studii privind standardele naționale minimale pentru acordarea titlului de doctor în domeniul Inginerie electrică;*
* *Act adiţional la contractul de studii privind standardele naționale minimale pentru acordarea titlului de doctor în domeniul Contabilitate;*
* *Act adiţional la contractul de studii privind standardele naționale minimale pentru acordarea titlului de doctor în domeniul Ingineria materialelor;*
* *Act adiţional la contractul de studii privind standardele naționale minimale pentru acordarea titlului de doctor în domeniul Inginerie mecanică;*
* *Act adiţional la contractul de studii privind standardele naționale minimale pentru acordarea titlului de doctor în domeniul Istorie;*
* *Act adiţional la contractul de studii privind standardele naționale minimale pentru acordarea titlului de doctor în domeniul Management.*

**Anexa nr. 2** - F 195.2010.Ed.3 - Programul de pregătire bazat pe studii universitare avansate

*Anexa nr.1*

***CONTRACT DE STUDII UNIVERSITARE DE DOCTORAT******nr. \_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_***

 ***I. PĂRŢILE CONTRACTULUI***

***a) Universitatea VALAHIA din Târgovişte,*** în calitate de Institutie Organizatoare de Studii Universitare de Doctorat (IOSUD), reprezentatã prin ***Rector - Conf.univ.dr. Ioan Corneliu Sălișteanu***

***b) Conducătorul de doctorat, prof./conf.univ.dr./ habil.***………………………..…………………………………….., în domeniul ……………………………………………………

***c)*** ***Domnul/Doamna*** .....................................................................…………........... născut la data de ...........…..............., în localitatea ......……............…......., fiul(fiica) lui …..................................şi al ......….................…......, domiciliat în localitatea ...………………………….., str...................................., nr....., bl......, sc....., ap..…., jud(sect).....................…..., tel.......................…...., legitimat cu BI/CI seria …....., nr.........…........, eliberat de Poliţia .................…..............…., la data de ..........……….….., CNP…………...……......................……………... , în calitate de beneficiar de servicii educaţionale, *finanţate de la buget* sau pe *bază de taxe*, au convenit la încheierea prezentului contract:

## PREAMBUL

Prin prezentul contract, beneficiarul serviciilor educaţionale este înmatriculat în calitate de student-doctorand al Universităţii „Valahia” din Târgovişte, prin........................ (admitere, transfer), începând cu anul universitar ***2024-2025***, la IOSUD, ciclul de studii universitare de doctorat, domeniul fundamental .................................., domeniul ............................., tipul de doctorat *științific*, forma de învăţământ *cu frecvenţă*/*cu frecvență redusă*, *cu taxă/fără taxă, cu bursă/fără bursă,* cu o durată de studii de patru ani.

 Dobândirea calităţii de **„student-doctorand”** al Universităţii „Valahia” din Târgovişte este condiţionată, pentru *locurile finanţate de la bugetul de stat, de depunerea actelor de studii în original*, iar pentru *locurile cu taxă, de prezentarea chitanţei de plată a taxei de* 1300 lei *la încheierea contractului.* Nerespectarea acestei condiţii atrage pierderea calităţii de candidat declarat „admis”. Taxa pentru un an universitar este de 5200 lei. Cuantumul lunar al bursei este cel stabilit prin Ordin de ministru la nivel național.

**În cazul renunţării la calitatea de student-doctorand, suma de 1300 lei achitată la încheierea prezentului contract nu se va returna.**

Prin semnarea prezentului contract, studentul-doctorand este obligat să furnizeze datele cu caracter personal şi este de acord ca Universitatea „Valahia” din Târgovişte să prelucreze aceste date. Prelucrarea datelor cu caracter personal de către Universitatea „Valahia” din Targoviste se va realiza cu respectarea prevederilor Regulamentului (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).

Dacă unele dintre datele cu privire la studentul-doctorand sunt incorecte, acesta trebuie să informeze secretariatul IOSUD, cât mai curând posibil, în vederea remedierii acestora.

Teza de doctorat este un document public care se redactează și în format digital. Teza de doctorat și anexele sale se publică pe un site administrat de Ministerul Educației, cu respectarea legislației în vigoare în domeniul drepturilor de autor.

Publicarea tezei de doctorat, conform cerințelor legale, se face atât cu numele și prenumele studentului-doctorand, dar și al conducătorului de doctorat.

***II. Obiectul contractului***

**Art.1**. Obiectul contractului îl reprezintă furnizarea de către Universitatea „Valahia” din Târgovişte de servicii educaţionale pentru dobândirea de competenţe şi abilităţi specifice domeniului şi specializării alese de beneficiar, precum şi reglementarea raporturilor dintre studentul-doctorand şi conducătorul de doctorat, sub autoritatea IOSUD ca părţi implicate în realizarea cerinţelor de asigurare a calităţii.

***III. Cadrul legal***

**Art.2.** Universitatea „Valahia” din Tîrgovişte, în calitate de IOSUD, îsi desfăşoară activitatea în concordanţă cu: *Legea învățământului superior nr. 199/2023*, cu modificările și completările ulterioare, cu *Ordinului ministrului educației nr. 3.020/2024* privind aprobarea Regulamentului-cadru privind studiile universitare de doctorat, precum și cu *OME nr. 3693/01.02.2024* pentru aprobarea Metodologiei - cadru privind organizarea admiterii în învățământul superior în ciclurile de studii universitare de scurtă durată, de licență, de master și de doctorat, *OMENCS nr. 3482/2016* **privind aprobarea Regulamentului de organizare și funcționare al Consiliului National de Atestare a Titlurilor, Diplomelor și Certificatelor Universitare**, *Carta UVT*, *Regulamentul instituțional de organizare și desfășurare a programelor de studii universitare de doctorat în Universitatea „Valahia” din Târgoviște*, *Regulamentul Şcolii Doctorale de Științe Economice și Umaniste/Regulamentul Școlii Doctorale de Științe Inginerești*.

**Art.3.** Universitatea „Valahia” din Tîrgovişte va modifica regulamentul de doctorat şi va anunţa beneficiarul în cazul modificării legislaţiei referitoare la activitatea de doctorat.

***IV. Durata contractului***

**Art.4**. Prezentul contract este valabil pe întreaga perioadă a studiilor universitare de doctorat (4 ani, conform legislatiei in vigoare). Prin perioada studiilor universitare de doctorat se întelege intervalul de timp de la înmatriculare până la momentul susţinerii publice cu succes a tezei de doctorat.

**Art.5**. La începutul fiecărui an universitar, studentul-doctorand va încheia un nou act adiţional cu privire la valorile taxelor si termenele de achitare a acestora. Actul adiţional cu taxele este o anexă a prezentului contract.

***V. Drepturile părţilor contractante***

**Art.6.** **Universitatea „Valahia” din Târgovişte în calitate de IOSUD** **are următoarele drepturi:**

**1.** să urmărească modul în care studentul-doctorand şi conducătorul de doctorat îsi respectă obligaţiile prevăzute în regulament;

**2.** să aprobe schimbarea conducătorului de doctorat la cererea studentului-doctorand, după obţinerea acordului scris al unui nou conducător de doctorat, în cadrul aceluiaşi domeniu de studiu;

**3.** să aprobe prelungirea/întreruperea programului de studii universitare de doctorat;

**4.** să aprobe transferul studenților-doctoranzi de la alte universităţi la Universitatea „Valahia” din Târgovişte cu acordul prealabil al unui conducător de doctorat, pe baza unei analize privind încadrarea studentului-doctorand în perioada legală de doctorat şi cu respectarea pregătirii doctorale în UVT;

**5.** să aprobe transferul studenților-doctoranzi din UVT la alte universităţi cu acordul prealabil al IOSUD şi al conducătorului de doctorat la care se aprobă transferul;

**6.** să decidă exmatricularea studenților-doctoranzi pentru neîndeplinirea obligaţiilor;

**7.** să încheie acorduri de cotutelă, prin care să stabilească cerinţele desfăşurării şi organizării doctoratului şi rolul asumat în cotutelă, cu alte IOSUD;

**8.** să stabilească anual cuantumul taxelor de studii, modalităţile şi termenele de plată.

**Art. 7. Conducătorul de doctorat are următoarele drepturi:**

**1.** dreptul de a îndruma şi evalua activitatea studentului-doctorand în cadrul programului de studii universitare de doctorat, conform autonomiei profesionale şi universitare, urmărind exigenţele programului de studii universitare de doctorat şi respectând interesele profesionale ale studentului-doctorand;

**2.** dreptul de a propune comisia de doctorat (şi comisia de îndrumare și integritate etică a studentului–doctorand) şi de a evalua, periodic, calitatea activităţii studentului-doctorand;

**3.** dreptul de a refuza îndrumarea unui student-doctorand în condiţiile în care este numit fără voia sa într-un conflict de interese;

**4.** dreptul de a solicita motivat consiliului şcolii doctorale întreruperea relaţiei de îndrumare cu un student-doctorand;

**5.** dreptul de a selecta candidatul la doctorat pentru o poziţie vacantă aflată sub îndrumarea sa şi de a propune înmatricularea studentului-doctorand;

**6.** dreptul de a decide elementele de studiu din cadrul programului de pregătire bazat pe studii universitare avansate la care studentul-doctorand trebuie să participe, cu respectarea prevederilor codului studiilor universitare de doctorat;

**7.** dreptul de a propune pentru exmatriculare studenții-doctoranzi care nu îndeplinesc obligaţiile prevăzute în programele de studii doctorale.

**Art. 8. Studentul - doctorand are următoarele drepturi specifice:**

**1.** să beneficieze de sprijinul, îndrumarea şi coordonarea conducătorului de doctorat, precum şi a comisiei de îndrumare și integritate etică;

**2.** să participe la seminariile sau reuniunile de lucru ale personalului de cercetare-dezvoltare din cadrul IOSUD, care prezintă interes pentru tema tezei sale de doctorat;

**3.** să fie reprezentat în forurile decizionale ale şcolii doctorale, potrivit prevederilor codului studiilor universitare de doctorat;

**4.** să beneficieze de logistica, centrele de documentare, bibliotecile şi echipamentele şcolii doctorale şi ale IOSUD pentru elaborarea proiectelor de cercetare şi a tezei de doctorat;

**5.** să se înscrie la cursurile şi seminarele organizate de alte şcoli doctorale;

**6.** să lucreze împreună cu echipe de cercetători din cadrul IOSUD sau din cadrul unor unităţi de cercetare-dezvoltare care au încheiat acorduri sau parteneriate instituţionale cu IOSUD;

**7.** să beneficieze de mobilităţi naţionale sau internaţionale, cu respectarea prevederilor Metodologiei privind organizarea și desfășurarea procesului de acordare de granturi pentru susținerea financiară a activității de cercetare științifică a studenților – doctoranzi din cadrul Universității “Valahia” din Târgoviște;

**8.** să participe la sesiunile de comunicări ştiinţifice organizate de şcoala doctorală sau/şi de IOSUD;

**9.** să valorifice prin prezentarea în publicaţii naţionale şi internaţionale rezultatele rapoartelor intermediare de cercetare, cu respectarea prevederilor Metodologiei privind organizarea și desfășurarea procesului de acordare de granturi pentru susținerea financiară a activității de cercetare științifică a studenților – doctoranzi din cadrul Universității “Valahia” din Târgoviște;

**10.** să solicite, pentru motive întemeiate, prelungirea duratei programului de doctorat, sau întreruperea activităţilor de doctorat, având în vedere ca durata maximă însumată a prelungirilor şi a întreruperilor să nu depăşească 2 ani;

**11.** să solicite schimbarea conducătorului de doctorat în situaţiile prevăzute de lege, cu acordul conducerii IOSUD.

***VI. Obligatiile******părţilor contractante***

**Art. 9. Universitatea „Valahia” din Târgovişte în calitate de IOSUD se obligă:**

**1.** să asigure cadrul organizatoric specific ciclului de studii universitare de doctorat, in conformitate cu legislaţia și regulamentele în vigoare (condițiile de înscriere, înmatriculare, școlarizare, întrerupere, exmatriculare, și reînmatriculare la studii a studentului-doctorand);

**2.** să aplice politica de asigurare a calităţii tuturor activităţilor desfăşurate în cadrul ciclului de studii universitare de doctorat;

**3.** să asigure accesul studentului-doctorand la baza materială a învăţământului şi cercetării din cadrul studiilor universitare de doctorat;

**4.** să transmită dosarul și teza de doctorat la Ministerul Educației, în vederea validării respectarii procedurii administrative desfasurate la nivelul IOSUD;

**5.** să elibereze, la cerere, toate documentele care atestă calitatea de student-doctorand a solicitantului;

**6.** [să ofere informaţii corecte şi complete privind programele de studii universitare de doctorat candidaţilor la aceste programe, comunităţii universitare şi altor persoane fizice sau juridice interesate](file:////Users/ionrodicamariana/Library/Containers/com.apple.mail/Data/Library/Mail%20Downloads/Library/Containers/com.apple.mail/Data/Library/Mail%20Downloads/Library/Containers/com.apple.mail/Library/Containers/com.apple.mail/Dan/Library/Containers/com.apple.mail/Users/valahia/Juridic/Sintact%202.0/cache/Legislatie/temp/00141898.HTM%20/);

**7.** să pună la dispoziţia studenţilor-doctoranzi un program de pregătire bazat pe studii universitare avansate alcătuit din activităţi desfăşurate în formaţiuni instituţionalizate de studiu.

**8.** să asigure confidenţialitatea datelor cu caracter personal ale studenţilor-doctoranzi.

**9.** să stabilească anual cuantumul taxei de școlarizare, modul de încasare și termenele de achitare ale acesteia, precum și diferite alte taxe pentru servicii prestate, organizate la cerere, în conformitate cu prevederile Cartei Universitare și Regulamentele universității (Actul adițional nr. .................................................. încheiat pentru anul universitar 2024-2025);

**10.** să mențină taxele anunțate pe toată durata normală a ciclului de studii, acestea putând fi indexate cu maximum rata inflației, pentru aceeași promoție de studenți-doctoranzi.

**Art.10 Conducătorul de doctorat se obligă:**

**1.** să asigure îndrumarea ştiinţifică, profesională şi deontologică a fiecărui student-doctorand;

**2.** să propună temele de cercetare;

**3.** să asigure condiţiile şi să stimuleze progresul studenţilor-doctoranzi în cercetarea pe care o realizează;

**4.** să efectueze monitorizarea şi evaluarea obiectivă şi riguroasă a fiecărui student-doctorand;

**5.** să sprijine mobilitatea studenţilor-doctoranzi;

**6.** să ia toate măsurile necesare pentru a-i asigura studentului-doctorand condiţiile, cunoştinţele şi informaţiile care să maximizeze şansele finalizării programului de doctorat;

**7.**  să depună toate diligenţele în ceea ce priveşte verificarea conformităţii tezelor de doctorat în raport cu cerinţele specifice unei creaţii originale**;**

**8.** să propună comisiile pentru examinarea studentului-doctorand;

**9.** să aprobe susţinerea tezei de doctorat, numai dacă apreciază că are un conţinut ştiinţific adecvat;

**10.** să stabilească împreună cu conducătorii de doctorat din IOSUD partenere, în cazul încheierii unui acord de cotutelă, obligaţiile fiecărei părţi implicate în programul de pregătire al studentului-doctorand.

**Art.11. Studentul-doctorand se obligă:**

**1.** să respecte programul stabilit împreună cu conducătorul de doctorat şi să îşi îndeplinească, în condiţii bune şi la timp, obligaţiile care îi revin în calitate de student-doctorand;

**2.** să prezinte rapoartele progresului cercetării ştiinţifice în ritmul stabilit prin programul individual de pregătire, conform Programului Individual de Cercetare Doctorală;

**3.** să prezinte rapoarte de activitate conducătorului de doctorat şi comisiei de îndrumare și integritate etică ori de câte ori i se solicită;

**4.** să fie în legătură permanentă cu conducătorul de doctorat;

**5.** să respecte formatul tip al tezei de doctorat aşa cum este stabilit de şcoala doctorală, în ceea ce priveşte elemente de structură şi formatare grafică;

**6.** să îsi asume corectitudinea datelor şi informaţiilor prezentate în teză, precum şi a opiniilor şi demonstraţiilor exprimate în teză;

**7.** să respecte standardele de calitate ale IOSUD si pe cele ale Ministerului Educatiei - CNATDCU;

**8.** să ia la cunoștință de regulamentele specifice studiilor universitare şi să se informeze prompt asupra a ceea ce i se aduce la cunoştinţă prin avizierul și pagina web a școlii doctorale;

**9.** să achite taxa de şcolarizare stabilită de UVT în conformitate cu actul adiţional încheiat (studentul-doctorand înmatriculat cu taxă);

**10.** să poată fi încadrat de IOSUD ca asistenţi de cercetare sau asistenţi universitari, după caz, pe perioadă determinată, în urma unui concurs.

  **11.** să poată desfăşura activităţi didactice remunerate în regim de plata cu ora, în conformitate cu legislaţia în vigoare (studentul-doctorand încadrat ca asistent de cercetare).

**12.** să realizeze, în termenele reglementate, programele de studii doctorale, să elaboreze şi să susţină teza de doctorat, în conformitate cu legislaţia și regulamentele în vigoare;

**13.** în situaţii speciale în care se doreşte întreruperea sau prelungirea ciclului de studii universitare de doctorat, în condiţiile prevăzute de lege, să depună cererea la secretariatul IOSUD, în condiţiile reglementate;

**14.** pentru a beneficia de asigurarea de sănătate fără plata contribuției și de gratuitate la transportul feroviar intern la toate categoriile de trenuri, clasa a II-a, în tot cursul anului calendaristic, indiferent de distanță sau rutele călătoriilor conform prevederilor legale în vigoare, să fie de acord cu prelucrarea datelor personale care demonstrează statutul de student-doctorand înmatriculat la forma de învățământ cu frecvență, conform legislației în vigoare.

**15.** să respecte standardele minimale obligatorii pentru elaborarea tezei de doctorat.

***VII. Tema de cercetare aleasă este***

**Art.12**……………………………………………………………………………………………………………………………………………………………………………………………………………………………………………………………………………………………………

***VIII. Limba în care se redactează şi susţine teza de doctorat.***

 **Art. 13**. Teza de doctorat se va redacta şi se va susţine în limba ……….......................

 ***IX. TERMENUL DE FINALIZARE A TEZEI DE DOCTORAT***

 **Art.14.** Teza de doctorat se va susţine public până la data de ***30 septembrie 2028.***

***X. Condiţiile de prelungire a termenului de finalizare a tezei de* *doctorat***

**Art. 15. Întreruperea programului de doctorat**

a) motivele pentru care poate fi întrerupt programul de pregătire sunt:

1. îmbolnăviri care îl pun pe studentul-doctorand în imposibilitatea de a-şi continua îndeplinirea obligaţiilor din contractul de studii;

2. probleme familiale deosebite care impun absenţa de la programul de pregătire;

3. absenţa îndelungată, din diferite motive, a conducătorului de doctorat, care nu necesită schimbarea acestuia;

4. alte situaţii care impun întreruperea, acceptate de conducătorul de doctorat, avizate de conducerea IOSUD și aprobate de Consiliul de Administraţie;

b) pentru perioadele de întrerupere nu se plătesc taxe suplimentare;

c) întreruperea se stabilește prin act adiţional la contractul de studii universitare de doctorat.

d) durata studiilor universitare de doctorat se prelungeşte cu perioadele cumulate ale întreruperilor aprobate.

**Art.16. Prelungirea programului de doctorat**

a) din motive temeinice, durata programului de studii universitare de doctorat poate fi prelungită cu 1 - 2 ani, cu aprobarea senatului universitar, la propunerea conducătorului de doctorat şi în limita fondurilor disponibile, sau redusă cu un an, la solicitarea studentului-doctorand, cu avizul conducătorului de doctorat şi cu aprobarea senatului universitar ;

b) pentru perioadele de prelungire studentul-doctorand este obligat să suporte taxe suplimentare, calculate proporţional cu durata prelungirii, raportată la taxa anuală de studii stabilită de senatul universitar;

c) în perioada de prelungire prevăzută la pct. a) studentul-doctorand nu poate beneficia de întreruperea studiilor universitare de doctorat;

d) prelungirea se stabilește prin act adiţional la contractul de studii universitare de doctorat.

***XII. Rezilierea contractului***

 **Art.19.** Rezilierea contractului din partea universităţii pentru neîndeplinirea obligaţiilor studentului-doctorand sau retragerea din iniţiativa studentului-doctorand atrage după sine onorarea tuturor îndatoririlor şi achitarea taxelor scadente din partea studentului-doctorand până în momentul rezilierii.

Sumele achitate până în momentul rezilierii contractului nu se restituie.

***XIII. Încetarea contractului***

**Art.20**. Contractul de studii doctorale încetează de drept în următoarele situaţii:

a) în momentul finalizării studiilor, respectiv la susținerea publică a tezei de doctorat;

b) prin denunţarea unilaterală a contractului de către studentul-doctorand înainte de expirarea perioadei pentru care a fost încheiat;

c) în cazul exmatriculării studentului-doctorand;

d) în caz de transfer al studentului-doctorand la alt IOSUD;

e) în caz de deces al studentului-doctorand.

***XIV. Forţa majoră***

**Art. 21.** Forţa majoră exonerează de răspundere partea care o invocă, celelalte părţi neavând dreptul de a cere despăgubiri.

Prin forţă majoră se întelege un eveniment independent de voinţa părţilor, imprevizibil şi insurmontabil, apărut după încheierea contractului şi care împiedică părţile să execute total sau parţial obligaţiile asumate.

Partea care invocă forţa majoră are obligaţia să o aducă la cunoştinţa celeilalte părţi, în scris, în maximum 5 (cinci) zile de la apariţie, iar dovada forţei majore se va comunica în maximum 15 (cincisprezece) zile de la apariţie.

***XV. Modificarea contractului***

**Art. 22.** Modificarea sau revizuirea contractului este un drept al Universităţii „Valahia” din Târgovişte şi se va face numai în cazul apariţiei unor prevederi legislative noi în domeniu, în scris, prin act adiţional.

 ***XVI. Răspunderea contractuală***

**Art.23.** Neîndeplinirea sau îndeplinirea necorespunzătoare a obligaţiilor contractuale de către părţi atrag aplicarea măsurilor stabilite prin regulamentele în vigoare.

În principiu, neînţelegerile dintre părţi se soluţionează pe cale amiabilă.

 ***XVII. Litigii***

**Art. 24.** Părţileau convenit ca toate înțelegerile privind: încheierea, executarea, modificarea, suspendarea sau încetarea prezentului contract să fie soluţionate pe cale amiabilă.

Conflictele dintre studentul-doctorand şi şcoala doctorală se mediază de către CSUD.

Conflictele dintre studentul-doctorand şi conducătorul de doctorat se mediază de către consiliul şcolii doctorale, iar în cazul nesoluţionării conflictului la acest nivel, acesta este mediat de către CSUD.

În eventualitatea în care stingerea divergenţelor nu poate fi convenită, soluţionarea acestora va fi realizată de către instanţa judecătorească competentă material şi teritorial, potrivit legii.

 Prezentul Contract de studii doctorale s-a încheiat în trei exemplare identice.

|  |  |
| --- | --- |
| ***RECTOR****Conf.univ.dr. Ioan Corneliu SĂLIȘTEANU* | ***DIRECTOR CSUD****Prof.univ.dr.Rodica Mariana ION* |
| ***DIRECTOR SDSEU/SDSI*** | ***CONDUCĂTOR DE DOCTORAT*** |
| ***DIRECTOR GENERAL ADMINISTRATIV****Conf.univ.dr.ing. Iulian Nicolae UDROIU*  | ***OFICIUL JURIDIC*** |
| ***STUDENT - DOCTORAND*** |

ACT ADIȚIONAL NR. ……….LA

*CONTRACTUL DE STUDII UNIVERSITARE DE DOCTORAT
nr. \_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_*

 *PĂRŢILE CONTRACTULUI*

*a) Universitatea VALAHIA din Târgovişte,* în calitate de Institutie Organizatoare de Studii Universitare de Doctorat (IOSUD), reprezentatã prin *Rector -* conf. univ. dr. Ioan Corneliu SĂLIȘTEANU

*b) Conducătorul de doctorat, prof./conf.univ.dr./habil.*………………………..…………………………………….., în domeniul ……………………………………………………………….

*c)* *Domnul/Doamna* .....................................................................…………........... născut la data de ...........…..............., în localitatea ......……............…......., fiul(fiica) lui …..................................şi al ......….................…......, domiciliat în localitatea ...………………………….., str...................................., nr....., bl......, sc....., ap..…., jud(sect).....................…..., tel.......................…...., CNP…………...……......................……………... , în calitate de student doctorand , pe un loc cu *finanţare de la buget* sau cu  *taxă, în programul de studii universitare de doctorat din domeniul.........Școala Doctorală .................*

În temeiul art. 34 și art. 62(3) din Legea nr.199/2023 – Legea învățământului superior, în conformitate cu prevederile art 18(3) din Ordinul nr. 3020/2024 - pentru aprobarea [Regulamentului-cadru](https://legislatie.just.ro/Public/DetaliiDocumentAfis/278335) privind studiile universitare de doctorat,

au convenit la încheierea prezentului act adițional, cu respectarea urmatoarelor clauze:

Art. 1. Începând cu data de 01.10.2024, se modifică Art. 4 Cap. IV Durata contractului și va avea urmatorul conținut:

*Prezentul contract este valabil pe întraga perioadă a studiilor universitare de doctorat (4 ani, conform legislatiei în vigoare). Prin perioada studiilor universitare de doctorat se înțelege intervalul de timp de la înmatriculare până la momentul susșținerii publice a tezei de doctorat.*

Art.2. Începând cu data de 01.10.2024, se modifică pct.3 Art.6 Cap.V Drepturile Părților Contractante și va avea următorul conținut:

*Să aprobe prelungirea/reducerea/întreruperea programului de studii universitare de doctorat în condițiile legii.*

Art.3. Începând cu data de 01.10.2024, se elimină pct 11 Art.8 Cap.V

Art.4. Începând cu data de 01.10. 2024, se modifică pct 13 Art.8 Cap.V Studentul - doctorand are următoarele drepturi specifice și va avea următorul conținut:

*Să primească diplomă de doctor în urma conferirii titlului de doctor.*

Art.5. Începând cu data de 01.10.2024, se elimină Art.17 Cap.X

 Art.6. Toate celelalte prevederi ale contractului nr....din....rămân neschimbate.

 Art. 7. Prezentul act adițional s-a încheiat în 3 exemplare, câte unul pentru fiecare parte.

|  |  |
| --- | --- |
| ***RECTOR****Conf.univ.dr. Ioan Corneliu SĂLIȘTEANU* | ***DIRECTOR CSUD****Prof.univ.dr.Rodica Mariana ION* |
| ***DIRECTOR SDSEU/SDSI****Prof.univ.dr. Delia Mioara POPESCU**Prof.univ.dr. Dinu COLȚUC* | ***CONDUCĂTOR DE DOCTORAT*** |
| ***DIRECTOR GENERAL ADMINISTRATIV****Conf.univ.dr.ing. Iulian Nicolae UDROIU* | ***OFICIUL JURIDIC*** |
| ***STUDENT - DOCTORAND*** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

**ACT ADIŢIONAL la contractul de studii nr. \_\_\_\_\_\_/\_\_\_\_\_\_\_\_\_\_\_\_\_\_**

**privind standardele naționale minimale pentru acordarea titlului de doctor în domeniul Contabilitate**

Între:

***a) Universitatea ,,VALAHIA” din Târgovişte,*** reprezentată prin ***Rector, Conf.univ.dr. Ioan-Corneliu SĂLIȘTEANU*** și

***b) Domnul/Doamna*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­\_\_, înmatriculat/ă la studii universitare de doctorat la data de 01.10.2018, în anul I de studii, în domeniul fundamental Științe Economice, domeniul *Contabilitate*, forma de învăţământ ***cu frecvenţă / cu frecvenţă redusă, fără taxă / cu taxă.***

În conformitate cu prevederile Ordinului nr. 5110/2018, publicat în M.Of. nr. 817/24.09.2018, privind aprobarea standardelor naționale minimale pentru acordarea titlului de doctor, în vederea acordării titlului de doctor în domeniul Contabilitate este necesară îndeplinirea următoarelor standarde minimale:

1. publicarea a minimum trei articole în reviste științifice indexate în minimum trei baze de date internaționale sau cotate Web of Science, din care, la un articol, doctorandul are calitatea de unic autor, prim-autor sau autor corespondent;

2. prezentarea a minimum trei lucrări știintifice la conferințe internaționale în domeniu, dovedite prin programul conferinței.

Celelalte clauze contractuale rămân neschimbate.

 Prezentul act adiţional face parte integrantă din contractul de studii şi se încheie în dublu exemplar.

|  |  |
| --- | --- |
| ***RECTOR****Conf.univ.dr. Ioan Corneliu SĂLIȘTEANU* | ***DIRECTOR CSUD****Prof.univ.dr.Rodica Mariana ION* |
| ***DIRECTOR SDSEU****Prof.univ.dr. Delia Mioara POPESCU* | ***CONDUCĂTOR DE DOCTORAT*** |
| ***DIRECTOR GENERAL ADMINISTRATIV****Conf.univ.dr.ing. Iulian Nicolae UDROIU* | ***OFICIUL JURIDIC*** |
| ***STUDENT - DOCTORAND*** |

**ACT ADIŢIONAL la contractul de studii nr. \_\_\_\_\_\_/\_\_\_\_\_\_\_\_\_\_\_\_\_\_**

**privind standardele naționale minimale pentru acordarea titlului de doctor în domeniul Inginerie electrică**

Între:

***a) Universitatea ,,VALAHIA” din Târgovişte,*** reprezentată prin ***Rector, Conf.univ.dr. Ioan-Corneliu SĂLIȘTEANU*** și

***b) Domnul/Doamna*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­\_\_, înmatriculat/ă la studii universitare de doctorat la data de 01.10.2018, în anul I de studii, în domeniul fundamental Științe Inginerești, domeniul *Inginerie electrică*, forma de învăţământ ***cu frecvenţă / cu frecvenţă redusă, fără taxă / cu taxă.***

În conformitate cu prevederile Ordinului nr. 5110/2018, publicat în M.Of. nr. 817/24.09.2018, privind aprobarea standardelor naționale minimale pentru acordarea titlului de doctor, în vederea acordării titlului de doctor în domeniul Inginerie electrică este necesară îndeplinirea următoarelor standarde minimale:

1. publicarea in extenso a minimum două lucrări, din tematica tezei, în reviste și/sau în volumele unor manifestări științifice indexate în baze de date Web of Science (WoS) Core Collection Thomson Reuters și/sau în bazele de date internaționale;

2. bazele de date internaționale (BDI) recunoscute sunt: Scopus, IEEE Xplore, Elsevier Science Direct, Engineering Village, Compendex, INSPEC, Springerlink, Cabi, EBSCO, CSA ILLUMINA/PROQUEST și Index Copernicus și Urlich’s;

3. doctorandul trebuie sa fie prim-autor la cel puțin un articol.

Celelalte clauze contractuale rămân neschimbate.

 Prezentul act adiţional face parte integrantă din contractul de studii şi se încheie în dublu exemplar.

|  |  |
| --- | --- |
| ***RECTOR****Conf.univ.dr. Ioan Corneliu SĂLIȘTEANU* | ***DIRECTOR CSUD****Prof.univ.dr.Rodica Mariana ION* |
| ***DIRECTOR SDSI****Prof.univ.dr. Dinu COLȚUC* | ***CONDUCĂTOR DE DOCTORAT*** |
| ***DIRECTOR GENERAL ADMINISTRATIV****Conf.univ.dr.ing. Iulian Nicolae UDROIU* | ***OFICIUL JURIDIC*** |
| ***STUDENT - DOCTORAND*** |

**ACT ADIŢIONAL la contractul de studii nr. \_\_\_\_\_\_/\_\_\_\_\_\_\_\_\_\_\_\_\_\_**

**privind standardele naționale minimale pentru acordarea titlului de doctor în domeniul Ingineria materialelor**

Între:

***a) Universitatea ,,VALAHIA” din Târgovişte,*** reprezentată prin ***Rector, Conf.univ.dr. Ioan-Corneliu SĂLIȘTEANU*** și

***b) Domnul/Doamna*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­\_\_, înmatriculat/ă la studii universitare de doctorat la data de 01.10.2018, în anul I de studii, în domeniul fundamental Științe Inginerești, domeniul *Ingineria materialelor*, forma de învăţământ ***cu frecvenţă / cu frecvenţă redusă, fără taxă / cu taxă.***

În conformitate cu prevederile Ordinului nr. 5110/2018, publicat în M.Of. nr. 817/24.09.2018, privind aprobarea standardelor naționale minimale pentru acordarea titlului de doctor, în vederea acordării titlului de doctor în domeniul Ingineria materialelor este necesară îndeplinirea următoarelor standarde minimale:

1. publicarea a minimum două lucrări în revistele și/sau volumele unor conferințe, indexate în baze de date internaționale (BDI);

2. bazele de date internaționale (BDI) recunoscute sunt următoarele: ISI Thomson Reuters Web of Knowledge, SCOPUS, Chemical Abstracts, ProQuest/CSA Cambridge Scientific, EBSCO (Academic Search Premier, Elsevier Bibliographic Database), Metals Abstracts CSA/METADEX, Compendex, INSPEC, Science Direct Database Elsevier, Engineering Index, IEEEXplore, Scientific. Net (Materials Science and Engineering), Springerlink, Engineering Village, Emerald și revistele românești specifice domeniului Ingineria materialelor recunoscute CNCSIS din categoriile A si B+.

Celelalte clauze contractuale rămân neschimbate.

 Prezentul act adiţional face parte integrantă din contractul de studii şi se încheie în dublu exemplar.

|  |  |
| --- | --- |
| ***RECTOR****Conf.univ.dr. Ioan Corneliu SĂLIȘTEANU* | ***DIRECTOR CSUD****Prof.univ.dr.Rodica Mariana ION* |
| ***DIRECTOR SDSI****Prof.univ.dr. Dinu COLȚUC* | ***CONDUCĂTOR DE DOCTORAT*** |
| ***DIRECTOR GENERAL ADMINISTRATIV****Conf.univ.dr.ing. Iulian Nicolae UDROIU* | ***OFICIUL JURIDIC*** |
| ***STUDENT - DOCTORAND*** |

**ACT ADIŢIONAL la contractul de studii nr. \_\_\_\_\_\_/\_\_\_\_\_\_\_\_\_\_\_\_\_\_**

**privind standardele naționale minimale pentru acordarea titlului de doctor în domeniul Inginerie mecanică**

Între:

***a) Universitatea ,,VALAHIA” din Târgovişte,*** reprezentată prin ***Rector, Conf.univ.dr. Ioan-Corneliu SĂLIȘTEANU*** și

***b) Domnul/Doamna*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­\_\_, înmatriculat/ă la studii universitare de doctorat la data de 01.10.2018, în anul I de studii, în domeniul fundamental Științe Inginerești, domeniul *Inginerie mecanică*, forma de învăţământ ***cu frecvenţă / cu frecvenţă redusă, fără taxă / cu taxă.***

În conformitate cu prevederile Ordinului nr. 5110/2018, publicat în M.Of. nr. 817/24.09.2018, privind aprobarea standardelor naționale minimale pentru acordarea titlului de doctor, în vederea acordării titlului de doctor în domeniul Inginerie mecanică este necesară îndeplinirea următoarelor standarde minimale:

1. publicarea sau acceptarea spre publicare (cu prezentarea dovezii de accept) a cel puțin trei articole științifice (citate în bibliografia aferentă tezei de doctorat) la care doctorandul sa fie autor/coautor, din care:

a) cel puțin două articole trebuie să fie publicate în publicații indexate Web of Science sau SCOPUS;

b) la cel putin două articole din lista de lucrări a doctorandului, conducatorul de doctorat să fie coautor;

c) la cel putin doua articole din lista de lucrări, doctorandul este prim-autor sau autor corespondent;

2. articolele trebuie să fie corelate cu tematica tezei;

3. un articol se poate echivala cu realizarea unei invenții (prezentarea dovezii depunerii oficiale a cererii pentru un brevet de invenție bazat pe o aplicație inclusă în teza de doctorat).

Celelalte clauze contractuale rămân neschimbate.

 Prezentul act adiţional face parte integrantă din contractul de studii şi se încheie în dublu exemplar.

|  |  |
| --- | --- |
| ***RECTOR****Conf.univ.dr. Ioan Corneliu SĂLIȘTEANU* | ***DIRECTOR CSUD****Prof.univ.dr.Rodica Mariana ION* |
| ***DIRECTOR SDSI****Prof.univ.dr. Dinu COLȚUC* | ***CONDUCĂTOR DE DOCTORAT*** |
| ***DIRECTOR GENERAL ADMINISTRATIV****Conf.univ.dr.ing. Iulian Nicolae UDROIU* | ***OFICIUL JURIDIC*** |
| ***STUDENT - DOCTORAND*** |

**ACT ADIŢIONAL la contractul de studii nr. \_\_\_\_\_\_/\_\_\_\_\_\_\_\_\_\_\_\_\_\_**

**privind standardele naționale minimale pentru acordarea titlului de doctor în domeniul Istorie**

Între:

***a) Universitatea ,,VALAHIA” din Târgovişte,*** reprezentată prin ***Rector, Conf.univ.dr. Ioan-Corneliu SĂLIȘTEANU*** și

***b) Domnul/Doamna*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­\_\_, înmatriculat/ă la studii universitare de doctorat la data de 01.10.2018, în anul I de studii, în domeniul fundamental Științe Umaniste, domeniul *Istorie*, forma de învăţământ ***cu frecvenţă / cu frecvenţă redusă, fără taxă / cu taxă.***

În conformitate cu prevederile Ordinului nr. 5110/2018, publicat în M.Of. nr. 817/24.09.2018, privind aprobarea standardelor naționale minimale pentru acordarea titlului de doctor, în vederea acordării titlului de doctor în domeniul Istorie este necesară îndeplinirea următoarelor standarde minimale:
1. publicarea a minimum un articol știintific, în timpul stagiului de doctorat, în reviste indexate BDI din anexa nr. 31 din Ordinul ministrului educației naționale și cercetării științifice nr. 6.129/2016 privind aprobarea standardelor minimale necesare și obligatorii pentru conferirea titlurilor didactice din învățământul superior, a gradelor profesionale de cercetare-dezvoltare, a calității de conducător de doctorat și a atestatului de abilitare;

2. publicarea a minimum un studiu în volume colective la edituri recunoscute CNCS;

3. participarea cu lucrări știintifice la minimum două conferințe naționale/internaționale de profil cu comitet de program, dovedite prin programul conferinței;

4. doctorandul trebuie sa fie prim-autor, iar lucrările publicate/comunicate trebuie să conțină rezultate din teza de doctorat.

Celelalte clauze contractuale rămân neschimbate.

 Prezentul act adiţional face parte integrantă din contractul de studii şi se încheie în dublu exemplar.

|  |  |
| --- | --- |
| ***RECTOR****Conf.univ.dr. Ioan Corneliu SĂLIȘTEANU* | ***DIRECTOR CSUD****Prof.univ.dr.Rodica Mariana ION* |
| ***DIRECTOR SDSEU****Prof.univ.dr. Delia Mioara POPESCU* | ***CONDUCĂTOR DE DOCTORAT*** |
| ***DIRECTOR GENERAL ADMINISTRATIV****Conf.univ.dr.ing. Iulian Nicolae UDROIU* | ***OFICIUL JURIDIC*** |
| ***STUDENT - DOCTORAND*** |

**ACT ADIŢIONAL la contractul de studii nr. \_\_\_\_\_\_/\_\_\_\_\_\_\_\_\_\_\_\_\_\_**

**privind standardele naționale minimale pentru acordarea titlului de doctor în domeniul Management**

Între:

***a) Universitatea ,,VALAHIA” din Târgovişte,*** reprezentată prin ***Rector, Conf.univ.dr. Ioan-Corneliu SĂLIȘTEANU*** și

***b) Domnul/Doamna*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­\_\_, înmatriculat/ă la studii universitare de doctorat la data de 01.10.2018, în anul I de studii, în domeniul fundamental Științe Economice, domeniul *Management*, forma de învăţământ ***cu frecvenţă / cu frecvenţă redusă, fără taxă / cu taxă.***

În conformitate cu prevederile Ordinului nr. 5110/2018, publicat în M.Of. nr. 817/24.09.2018, privind aprobarea standardelor naționale minimale pentru acordarea titlului de doctor, în vederea acordării titlului de doctor în domeniul Management este necesară îndeplinirea următoarelor standarde minimale:

1. publicarea a minimum trei articole în reviste științifice indexate în minimum trei baze de date internaționale sau cotate Web of Science, din care, la un articol, doctorandul are calitatea de unic autor, prim-autor sau autor corespondent;

2. prezentarea a minimum trei lucrări știintifice la conferințe internaționale în domeniu, dovedite prin programul conferinței.

Celelalte clauze contractuale rămân neschimbate.

 Prezentul act adiţional face parte integrantă din contractul de studii şi se încheie în dublu exemplar.

|  |  |
| --- | --- |
| ***RECTOR****Conf.univ.dr. Ioan Corneliu SĂLIȘTEANU* | ***DIRECTOR CSUD****Prof.univ.dr.Rodica Mariana ION* |
| ***DIRECTOR SDSEU****Prof.univ.dr. Delia Mioara POPESCU* | ***CONDUCĂTOR DE DOCTORAT*** |
| ***DIRECTOR GENERAL ADMINISTRATIV****Conf.univ.dr.ing. Iulian Nicolae UDROIU* | ***OFICIUL JURIDIC*** |
| ***STUDENT - DOCTORAND*** |

 **Aprobat,**

 **Director CSUD,**

 **Avizat,**

 **Director SDSEU/SDSI,**

 **Prof.univ.dr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***PROGRAMUL DE PREGĂTIRE BAZAT PE STUDII UNIVERSITARE AVANSATE***

**Doctorand: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Data înmatriculării la doctorat: \_\_\_\_\_\_\_\_\_\_\_\_\_\_\_\_\_\_\_\_\_**

**Domeniul de doctorat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Conducător ştiinţific: Prof.univ.dr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Forma de doctorat: CU FRECVENŢĂ, CU / FĂRĂ TAXĂ**

**DISCIPLINE DE CUNOAŞTERE AVANSATĂ**

|  |  |  |  |  |
| --- | --- | --- | --- | --- |
| **Nr. Crt.** | **Discipline** | **Tip examen****O,F[[1]](#footnote-1)\*** | **Data suţinerii** | **Nota** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

 **Conducător ştiinţific, Doctorand,**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

1. \* Examen: Opţional (O), Facultativ (F) [↑](#footnote-ref-1)